
Satirarum  Iuvenalianarum  qualis  sit  indoles  si  recte  vis 
intellegere,  primi  carminis  exitum  accuratius  expendas  ne- 
cesse  est.  Lucilii  libertas  quam  periculosa  foret  sua  aetate 
postquam  poeta  versibus  150  sqq.  monstravit,  paullo  post 
v.  170  sibi  quid  proposuerit  bis  circumscribit  angustis  finibus 
'experiar  quid  concedatur  in  illos,  quorum  Flaminia  tegitur 
cinis  atque  Latina.'  Simpliciter  igitur  atque  aperte  promittit 
poeta  vivos  a  se  non  iri  vexatum.  Quod  quidem  propositum 
num  ubique  tenuerit  an  aberraverit  interdum  a  Consilio,  hanc 
quaestionem  diligentius  discutere  haud  inutile  fore  mihi  visum 
est.  —  Atque  cum  ex  eiusdem  satirae  I  versibus  80  sqq.  tem- 
pora etiam  antiquissima  Iuvenalem  describere  velie  discamus, 
ita  instituere  quaestionem  in  animo  est,  ut  in  priore  disser- 
tationis  particula  ab  antiquissimis  temporibus  usque  ad  im- 
peratores  festinanter  progrediar,  in  altera  Caesarum  tempora 
attentiore  animo  perlustrem.  Illa  in  parte  ex  litterarum  or- 
dine enumeraturus  primum  nomina  e  Graecorum  aliarumve 
gentium  historia  petita,  deinde  exempla  Romanorum  non  ad- 
scribam  testimonia  nisi  quae  locis  Iuvenalianis  aliquid  lucis 
adferant;  in  hac  parte  agere  mibi  proposui  primum  de  eis 
hominibus,  quos  ante  Neronem  vixisse  constat  et  poeta  ipse 
non  viderat  —  nam  etsi  imperante  Claudio  Iuvenalem  natum 
esse  putaveris  *)  ,  tamen  eundem  concedas  necesse  est  cum 
carmina  componeret  2)  eorum  qui  ipsius  infantiae  vel  pueritiae 
aequales  fuerant  vix  tenuisse  memoriam  —  deinde  de  eis  quo- 


l)  inter  viros  doctos  alii  imperante  Claudio,  alii  circa  Neronis  initia 
Iuvenalem  lucem  aspexisse  statuunt.  —  2)  consentiunt  autem  omnes 
fere  inter  se  vitae,  Iuvenalem  usque  ad  mediam  aetatem  declamasse, 
cf.  0.  Iahnii  editionem  (Berolini  1851)  p.  386  sqq. 


rum  nomina  ex  suae  vitae  et  aetatis  memoria  desumpsit. 
Coepisse  Iuvenalem  scribere  carmina  indico  .haud  multo  post 
mortem  Domitiani  i)  cum  Iuliam  (cf.  II,  32)  iam  anno  Ì30  e 
vita  discessisse  satis  certuni  sit  2)  atque  hoc  equidem  moneo, 
ne  quis  primam  satiram  quae  non  prodiit  ante  annum  100  3) 
etiam  tempore  primam  fuisse  opinetur  4).  Sed  haec  leviora 
cum  minus  quando  poeta  composuerit  satiras  quam  quando 
publicaverit  nostra  intersit.  Publicatum  autem  ante  satiram 
primam,  quam  anno  100  adsignavimus,  ullum  carmen  esse  vix 
habet  speciem  probabilitatis ,  quod  quibus  caussis  satiris  scri- 
bendis  operam  dare  destinaverit  poeta  in  ea  ipsa  explanat. 
Post  annum  100  quae  edidit  carmina,  num  in  eis  usquam  vi- 
vorum  mentiones  reperiantur  suo  loco  satis  adparebit. 

Et  quoniam  huius  libelli  rationem  exposui,  praeterea  de 
satiris  Iuvenalianis  vix  est  quod  praemittam.  Nam  Ribbeckium 
in  libro  ilio,  cui  inscribitur  'der  ecbte  und  unechte  Iuvenal' 
nimis  suo  arbitrio  ac  lubidine  disputasse  inter  doctos  ac  so- 
brios  iudices    iam    constat.      Contra    Ribbeckium    similesque 


*)  Paene  confecta  erat  haec  disputatio  cum  Synnerbergi  libellum 
'de  temporibus  vitae  carminumque  D.  Iunii  Iuvenalis  rite  constituendis' 
qui  Helsingforsiae  a.  1866  publici  iuris  factus  est,  V.  111.  Preuneri  be- 
nigniate accepi.  Synnerbergius  quoque  (p.  60)  carminis  II  versus  29 
sqq.  post  Domitiani  mortem  scriptos  vel  ut  rectius  dicam  insertos  esse 
persuasum  habet.  Demonstrare  enim  vir  ille  conatur,  Iuvenalem  poe- 
mata  alio  tempore  scripsisse,  alio  emisisse;  statuit  igitur  (p.  77)  tres 
priores  libros  editos  esse  intra  annos  100  et  104.  De  hac  re  quae  ar- 
gumenta  protulit  ea  quominus  accuratius  hic  excutiam  temporis  breve 
iam  spatium  obstat ,  liceat  autem  mihi  in  universum  hoc  dicere ,  non 
semper  eum  sibi  constitisse  et  nonnulla  interdum  temporum  indicia,  ut 
sat.  VIII  versus  143  sqq.  neglexisse.  In  reliquis  excepto  uno  loco  quo 
de  Isaeo  sophista  Assyrio  agitur,  nihil  inest  quod  mei  libelli  rationes 
impugnare  videatur,  ad  illum  autem  locum  infra  revertemur.  —  2)  cf. 
Friedlaenderi  dissertationem  'de  temporibus  librorum  Martialis  Domi- 
tiano  imperante  editorum  et  silvarum  Statii'  in  progr.  Kegimont.  a.  h. 
s.  LXII.  —  3)  hoc  enim  anno  Marius  Priscus  (cf.  v.  49  sqq.)  lege  re- 
petundarum  damnatus  est.  cf.  Mommsenum  in  Herma  III,  1  (a.  h.  s. 
LXYIII)  p.  38  sqq.  —  4)  ut  Teuffelius  (Iuvenals  Satiren  uebersetzt  von 
Hertzberg  und  Teuffel.  Stuttgart  1865)  p.  155  et  Bibbeckius  'D.  Iunii 
Iuvenalis  saturae'.  Lips  1859  praef.  p.  9  sqq. 


eius  !)  qui  conscripsere  dissertationes  2)  ii  neque  arte  metrica 
neque  rerum  argumentis  posteriores  VI  satiras  a  X  reliquis 
ita  differre,  ut  a  luvenale  eas  abiudicari  oporteret,  operose 
ostenderunt;  contra  vix  posse  negari ,  vehementiam  irae  ac 
vim  quae  antea  poetam  stimulasset  tum  paene  elanguisse  ac 
luxuriosae  cessisse  loquacis  senis  declamationi. 


')    quorum   nomina    leges    in   B-   Lupi  vindiciis  Iuv.    Bonnae   1864 
publicatis.  —     2)    Lupus  1.  1.  Meinertzius  'vindiciae  Iuven.'  Regim.  1866. 


I. 

Ab  antiquissimis  temporibus  usque  ad 
imperatores. 

a.     Nomina  ex  antiquiore  gentium  exterarum  historia  petita. 

Alexander  X,  168  sqq.  XIV,  304  sqq.  Macedonum  rex.  cf.  Se- 
nec.  ep.  94  (p.  513  Fick.)  ibid.  119  (p.  689  F.). 

Arisioteles  II,  6  philosophus. 

Boccar  V,  90  rex  Mauritaniae. 

Chrysippus  II,  5.  XIII,  184  Stoicus.  cf.  Cic.  de  fato  XVII, 
39.    id.  Tusc.  IV,  5,  9. 

Cleanthes  II,  7  Stoicus. 

Cleopatra  II,  109  Aegyptiorum  regina,  Antonii  amica. 

Oroesus  X,  274.  XIV,  328  rex  Lydiae. 

Democriius  X,  28  Abderita.    cf.  Senec.  de  tranq.  animi  15. 

Demosthenes  X,  114  orator.    cf.  Phit.  Dem.  28  sqq. 

Diogenes  XIV,  309  Cynicus  Sinopeus.    cf.  Plut.  Alex.  14. 

Epicurus  XIII,  122.  XIV,  319  philosophus.  cf.  Senec.  ep. 
XXI,  10. 

Euphranor  III,  217  pictor.    cf.  Plin.  n.  h.  XXXV.  §.  128. 

Glaucus  XIII,  199  homo  fraudulentus.    cf.  Herod.  VI,  86. 

Hannìbal\%  170.  291.  VII,  161.  X,  147  i).   XII,  106  Poenus. 

Heraclìtus  X,  30  Ephesius. 

Homerus  VI,  437.  VII,  38.  X,  246  2).  XI,  180.  XV,  69  3). 

Ladas  XIII,  97  cursor.    cf.  Pausan.  Ili,  21,  1. 

Mentor  Vili,  104  Mentorea  pocula.    cf.  Mart.  XI,  11,  5. 

')  cf.  Quintil.  IH,  8,  16  sqq.  —     2)  cf.  Iliad.  I,  250  sqq.  —     3)  cf. 
ibid.  V,  303  sqq. 

Micipsae  V,  89.  Quoslibet  intellegas  Numidas. 

Mithridates  VI,  661.  X,  272.  XIV,  252  rex  Ponti. 

Moyses  XIV,  102  Iudaeus. 

Myron  Vili,  102  sculptor. 

Parrasius  Vili,  102  Zeuxidis  aemulus. 

Petosiris  VI,  581  astrologus  Aegyptius.    cf.  Plin.  n.  h.  Il,  88. 

VII,  160. 
Phidias  VIII,  103  sculptor. 
Philippus  XII,  47  pater  Alexandre 
Piitacus  II,  6  Mytilenaeus. 
Polyclitus  III,  217  sculptor. 
Prusias  X,  161  rex  Bithyniae. 
Pyrrus  XII,  108.  XIV,  162  Epirotarum  dux. 
Pythagoras  (III,  229)  XV,  173  philosophus. 
Sardanapallus  X,  362  Assyrioruru  rex.    cf.  Mart.  XI,  11,  6. 
Serrar amis  II,   108  Assyriae  regina. 
Socraies  XIII,  184.  XIV,  320  Atheniensis. 
Solon  X,  274  legum  lator. 
Sophocles  VI,  636  tragoediarum  scriptor. 
Syphax  VI,  170  Hannibalis  socius.    cf.  Liv.  XXX,  30. 
Thales  XIII,  184  Milesius. 
Xerxes  X,  179  rex  Persarum. 
Zeno  XV,  107  Stoicae  sectae  auctor. 

b.     Esempla  Romanorum. 

Aemiliani  VIII,  3  statuae  Scipionis  Africani  minoris  Numan- 

tini.     cf.  v.   11. 
Ancua  V,  57  rex.     cf.  Hor.  carni.  IV,  7,   15. 
Antonius  Vili,  105  triumviri  patruus  vel  pater,    quorum  ille 

multos  in  Achaia,  hic  Siculos  diripuerat.    cf.  Orelli  Onom. 

Tuli.  II.  p.  48  sqq. 
Bruii  IV,  103.  VIII,  182.  262  L.  Iunius,  qui  Tarquinios  expu- 

lit.  XIV,  43  M.  Iunius  Caesaris  percussor.    cf.  Plut.  Caes. 

62.  —  V,  37  L.  Iunius  et  M.  Iunius  aut  Marcus,  Gaius  et 

Decius.    cf.  Cic.  ad  fam.  XII,  1,  1. 
Caesar  VI,  338.  X,  108  triumvir. 

Camillus  II,  154.  XVI,  15  dictator  anno  urbis  365. 

Óatilina  II,  27.  Vili,  231.   X,  278.   XIV,  41    Ciceronis   adver- 

sarius. 
Catones  II,  40.  -XI,  90  censorius.    XIV,  43  Uticensis. 
Catuli  II,  146  C.  Lutatius,  ut  videtur,  primi  Punici  belli  con- 

fector.     Vili,    253    Q.  Lutatius   Marii   collega,     cf.  Plut. 

Mar.  27. 
Cethegus  II,  27.  Vili,  231.  X,  287  socius  Catilinae. 
Cicero  VII,  139.  214.  Vili,  235  sqq.  X,  114  sqq.' 
Clodius  II,  27.  VI,  345  Ciceronis  in  imi  cu  &. 
Cloelia  VIII,  265  virgo,  quae  Tiberim  tranasse  dici  tur. 
Cocles  Vili,  264  Cloeliae  aequalis. 
Cornelia  VI,  167  mater  Gracchorum. 
Corvinus  Vili,  5  sqq.  cuiuslibet  proavi  statua. 
Crassi  X,  108  triumvir  eiusque  filii.  cf.  Ovid.  fast.  VI,  465  sqq. 
Curii  II,  3.  Vili,  4.  —  II,  153.  XI,  78  M'Curius  Dentatus. 
Cynthia   VI,  7   Properti   amica    una  cum  Lesbia   nominatur, 

quamobrem  in  hac  parte  eam  collocare  praeoptavi. 
Decii  Vili,  254.  XIV,  239.   cf.  Cic.  Tusc.  I,  37,  89. 
Dolabellae  Vili,  105  provinciarum  direptores.  cf.  Suet.  Caes. 

4.    Cic.  in  Verrem  I,  4.  id.  Philipp.  XI,  2. 
Domitius  Vili,  228  Neronis  proavus.    cf.  Suet.  Ner.  1. 
Fabii  II,  146.  155.  XI,  90.  —  VI,  265  Fabius  Gurges  qui  de 

Samnitibus  a.  u.  478  triumpliavit.     cf.  Liv.  ep.  XI. 
Fabricii  XI,  91. —  II,  154.  IX,  142  Fabricius  Luscinus,  qui  con- 

tra  Pyrrum  pugnavit.  ad  IX,  142  cf.  Val.  Max.  II,  9,  4. 
Gracchi  II,  24.  VI,  167. 
Lentuli  VII,  95.    Ordo,  quo  nomina  h.  1.  ponuntur,  non  ob- 

stat,  quin  de  Lentulo  Spinthere  Ciceronis  patrono  l)   co- 

gitemus.     cf.  sat.  XIII,  184  sqq.  —  X,  287  coniurationis 

Catilinariae  socius.     cf.  Sali.  Cat.  55. 
Lepidi  Vili,  9  maiorum  statuae.     VI,  265  M.  Fulvii  Nobilio- 

ris  collega  2).     cf.  Liv.  XXXIX,  2. 


i)  Cic.  post  redit.  in  senat.  IV,  8.  —  2)  non  adsentior  Teufielio 
p.  218  oui  triumvir  intellegendus  esse  videtur.  Confertur  enim  Lepidus 
cum  Metello  et  Fabio  Gurgite,  qui  triumviro  et  aetate  multo  superiores 
et  bellica  laude  nobiliores  fuere. 

Lesbia  VI,  7  Catulli  amica. 

Livius  XI,  92  censor  a.  urbis  548.    cf.  Liv.  XXIX,  37. 

Lucilius  I,  20.   165  satirae  parens. 

Lucretia  X,  293  Tarquinii  Collatini  uxor. 

Marius  VII,  245.  XIV,  276  sqq.  Sullae  adversarius. 

Metellus  III,  139.  VI,  265  Palladii  servator.  XV,  109  Pompei 
Magni  collega.     Liv.  ep.  XCII. 

Milo  II,  26  P.  Clodii  interfector. 

Mucius  Vili,  264  M.  Scaevola  qui  in  Porsenae  castra  pene- 
trare ausus  est.  I,  154  persona  Luciliana,  erat  autem 
P.  Mucius  Scaevola  a.  urbis  621  consul.  l). 

Numa  III,  16.  VI,  343.  Vili.  156  rex. 

Nurnaniini  Vili,  1 1  vide  Aemiliani. 

Otho  III,  159.  XIV,  324  legis  theatralis  auctor. 

Paulus  II,  146.  Ex  ipsa  nominum  collatione  sequi  videtur, 
ut  L.  Aemilium  Paulum  Macedonicum  intellegamus. 
Eiusdem  baud  dubie  mentio  fit  sat.  Vili,  21  ubi  prae- 
clara  priscae  virtutis  proponuntur  exempla.  cf.  Plut. 
Aem.  2. 

Pompei  X,  108  triumvir  ac  filii.  cf.  Senec.  ep.  94  (p.  514  F.). 
ib.  283  sqq.  triumvir  miser  senex.    cf.  Cic.  Tusc.'I,  35,  86. 

Quirinus  II,  133.  Ili,  67.  Vili,  259.  —  XI,  105  Romulus  et 
Remus  'gemini  Quirini'  nominantur. 

Eemus  X,  73.     Nomen  Remi  contemptim  ponitur  2). 

Scauri  II,  35.  VI,  601.  XL  90. 

Scipiadae  II,  154  pìuralis  numerus  saepius  invenitur  etiam 
apud  Vergilium  Aen.  VI,  844.  georg.  II,  170.  —  III,  137 
Scipio  Nasica  numinis  Idaei  hospes.     cf.  Liv.  XXIX,  14. 

Sulla  I,  16.  II,  28  dictator. 

Tanaquil  VI,  566  Tarquinii  Prisci  uxor  caelestium  prodigio- 
rum  perita.     Liv.  I,  34. 

Tatius  XIV,  160  Sabinorum  rex. 

Tuccia  VI,  64  virgo  Vestalis  a.  urbis  619,  pudicitiae  exem- 
plum.     cf.  Plin.  n.  h.  XXVIII.  §.  12. 

Tullius  VII,  199.  Vili,  260  rex. 


>)  cf.  O.  Iahnium  ad  Pers.  I,  114.  —    2)  cf.  Iahnium  ad  Pers.  I,  73. 

15. 
cf.  Geli.  N.  A.  XV,  4. 


Tullus  V,  57  rex.     cf.  Hor.  carm.  IV,  7, 
Ventidius  Vili,  199  fortunae  alumnus. 

Plin.  n.  h.  VII.  §.  135. 
Vergìnia  X,  294  formosa  Vergimi  filia. 
Verres  II,  26.  Ili,  53.  Vili,  106  Siciliae  vexator. 
Volesi  Vili,  182  stirps  Volesi  Valerii  i)   qui  auctor  fuit  gen- 

tis  Valeriae, 


IL 

Caesarum  tempora. 


Caput  1.  ab  Augusto  usque  ad  Neronem. 

§.  1.     Aula  imperatoria. 

Octavius  Vili,  242.  Caesaris  Octaviani  bellica  laus  com- 
parato cum  Ciceronis  in  rem  publicam  meritis.  Anno  post 
Christum  14  Nolae  animam  efflavit.  cf.  Tac.  ann.  I,  9.  Suet. 
Octav.  100. 

Gabba  2)  V,  3.  Scholiasta  nihil  aliud  docet  quam  quod 
versibus  efficitur,  Gabbam  Caesaris  parasitum  fuisse.  Is  au- 
tem  intellegendus  est  Caesar  Octavianus.  Plut.  amator.  16, 
22  sqq.  Ttollà  àcpqoòioiaìv  ereQOig  èxoivwvrjoav  ov  jlwvov  htal- 
qccq  alla  x.aì  yaineràg  7tqoayo)yavovxeg  oSoTteq  %al  6  cPco/iiaìog 

èxsìvog   a    haìqe  Kà(ì@ag  alarla  Mcuxrjvav rjv  6  Kàfifiag 

yelwTOTtoióg  eqs.  Facetiae  eius  saepius  laudantur  a  Quinti- 
liano 3)  et  Martiale  4),  de  vitae  obitu  nil  traditum  est. 


i)  de  nominis  forma  cf.  C.  I.  L.  I  elogium  XY.  —  2)  fle  altera 
scriptura  Galba  cf.  Heinrichium  in  editionis  suae  (Bonnae  1839)  com- 
ment,  p.  197  sqq.  —  3)  inst.  YI,  3,  27.  ibid.  62.  64.  —  4)  epigr.  I,  41, 
14.  X,  101, 

Sarmentus  V,  3.  Scholiastae  memorabilem  debemus  no- 
tam,  qua  certiores  fimus,  Sarmentum  natione  Tuscum  e  domo 
Marci  Favonii  ad  Maecenatem  transiisse  J),  postea  manumis- 
sum  prò  equite  Romano  se  gessisse,  postremo  autem  consum- 
ptis  luxuria  opibus  ad  tantam  redactum  esse  inopiam  ut  quas 
reliquas  haberet  res  auctione  vendere  cogeretur.  In  aula  im- 
peratoria versatum  esse  Sarmentum  testis  est  Plutarchus  An- 
ton. 59  :  ó  óè  2aQ/Li£VTog  iqv  tcov  KatGagog  Traiyvicov  Ttaiòà- 
qlov,  fi  òrjklxLa  cPtoiuaìoi  xalovoiv  eqs. 

Licìnus  2)  I,  109.  XIV,  305.  Probi  nomine  quae  fertur 
adnotatio  e  puro  fonte  fluxisse  videtur ,  quod  Cassius  Dio 
(LIV,  21)  cnm  ea  mirum  in  modum  concinit.  Uterque  Lici- 
num  C.  Iulii  Caesaris  servum  fuisse  narrat,  deinde  manumis- 
sum  et  ab  Augusto  Galliae  Lugudunensi  praepositum  rapacis- 
simam  egisse  procurationem.  Novum  hoc  Probus  adicit,  sub 
Tiberio  Licinum  vita  exiisse. 


Seìanus  X,  63  sqq.  Scholiasta  haec  adnotat  'Seianus 
fuit  Tiberio  usque  adeo  carus  amicus,  ut  nihil  esset  quod  ei 
a  Tiberio  petenti  negaretur,  usque  adeo  ut  iam  de  eius  co- 
gitaverit  nece  dispositis  coniurationis  sociis,  ut  occiso  Tiberio 
ipse  regnaret,  cum  hoc  cognovisset  Tiberius  super  eius  nomine 
epistolam  ad  senatum  misit  et  sic  per  consules  damnatus  est 
cum  omni  progenie  sua'  eqs.  necatus  est  a.  31  post  Christum, 
cf.  Cass.  Dion.  LVIII,  Il  sqq. 

Thrasyllus  VI,  576.  Soholion  dignum  est  quod  descri- 
batur  'Thrasillus  multarum  artium  scientiam  professus  postre- 
mo se  dedit  Platonicae  sectae  ac  deinde  mathesi,  in  qua  prae- 
cipue  viguit  apud  Tiberium,  cum  quo  sub  honore  eiusdem  ar- 
tis  familiariter  vixit ,  quem  postea  Tiberius  in  insula  Rodo 
praecipitare  voluit  in  pelagum  quasi  conscium  promissae  do- 
minationis ,  quem  dolum  cum  praesentit  fugit'  3).  Mortuus 
est  anno  37.     cf.  Cass.  Dion.  LVIII,  27. 


1)  post  proelium  Philippense,  cf.  Cass.  Dion.  XLVII,  49.  —  2)  prave 
scribi  Licimum  demonstravit  Madvigius  opp.  acad.  II.  p.  202  sqq.  — 
3)    cf.  Tac.  ann.  VI,  20  sqq. 

Caligula  VI,  615.  Iuvenalis  testimonium  confirmari  vi- 
demus  a  Suetonio  Cai.  50  'creditur  potionatus  a  Caesonia 
uxore  amatorio  quidem  medicamento,  sed  quod  in  furorem 
verteret'.  Insania  qua  in  multos  saevierat  caussa  fuit  ut  iam 
anno  41  a  Cornelio  Sabino  Cassioque  Chaerea  cohortis  prae- 
toriae  tribunis  necaretur.     cf.  Cass.  Dion.  LIX,  29. 

Caesonia  ibidem.  Eodem  die  quo  maritus  e  medio  sub- 
lata est.  Suet.  Cai.  59  'periit  una  et  uxor  Caesonia  gladio 
a  centurione  confossa  et  filia  parieti  illisa'. 


Claudius  III,  238.  V,  147.  VI,  621.  X,  341.  XIV,  330. 
Sat.  III.  haud  inficete  Ti.  Claudius  Drusus  (cf.  Suet.  Claud.  2) 
ut  somniculosi  hominis  exemplum  cum  vitulis  marinis  l)  con- 
fertur.  Narrat  enim  Suetonius  Claud.  8  haec  'quoties  post 
cibum  addormisceret,  quod  ei  fere  accidebat,  olearum  et  pai- 
mularum  ossibus  incessebatur'.  Veneno  Claudium  absumptum 
esse  Iuvenalis  sat.  V  et  VI  ipse  nos  docet.  cf.  Tac.  ann. 
XII,  66  sqq. 

Messalina  VI,  118.  X,  330.  XIV,  331.  Claudii  uxor  ne- 
quam.  Scholiasta  lectorem  relegans  ad  II,  33  Messalinam 
cum  Iulia  confundit.  Vivo  Claudio  eam  supplicio  traditam 
esse  ipsa  testatur  satira  XIV.     cf.  Cass.  Dion.  LX,  31. 

Britannicus  VI,  124  Messalinae  filius.  Eecte  scholiasta 
'Britannicus  quem  post  Messalinae  matris  necem  conscia  matre 
Agrippina  Nero  in  convivio  suo  necavit'.  cf.  Tac.  ann.  XIII, 
15  sqq. 

Agrippina  VI,  620  Claudii  uxor,  mater  Neronis.  Nefan- 
da scelera,  quae  per  totam  vitam  Agrippina  commiserat,  tan- 
dem leto  compensavit,  anno  59  Baulis  fìlii  iussu  occisa.  cf. 
Tac.  ann.  XIV,  3  sqq. 

Narcissus  XIV,  329.  Claudii  libertus  inter  omnes  ditis- 
simus.  Cass.  Dio.  LX,  34,  4:  rj  óè  órj  ^4yoi7Z7ZÌva  tavxa 
7ionqaaoa  ì'cp&aosv,  ozi  ròv  Nccquiggov  ig  Kajtt7ravlav . .  tcqo- 
ccTTéTtefiipev ,  87t£Ì  jiaqóvxog  ye  ccvtov  ovy,  ìxv  tzote  avrò  eòe- 
óoàxei.  TOWVTÓg  zig   cpvlai;   tov  òzgtcÓtov  rjv    eTtarcwleTO  óè 


i)    cf.  Plin.  n.  h.  IX.  §.  42. 


\ 

'aoÌ  atTcg  tq  KXavòUt)  [xéyiOTOv  iwv  tcts  av&QUJtiov  óvvr)- 
&elg. 

Pallas  I,  109  Claudii  libertus  *).  Tac.  XIV,  65  'eodem 
anno  [62]  libertorum  potissimos  veneno  interfecisse  creditus 
est  [Nero]  Doryphorum  quasi  adversatum  nuptiis  Poppaeae, 
Pallantem  quod  immensam  pecuniam  detineret'. 

Posides  XIV,  91.  Scholiasta ,  id  quod  rarissimum  est, 
ipse  quem  ad  partes  vocaverit  auctorem  adicit  'hic  Possides 
spado  libertus  Claudii  imperatoris  tantae  gratiae  et  potentiae 
fuit,  ut  eum  Claudius  in  Britannico  triumpho  inter  militares 
viros  hasta  pura  donaverit,  cohortibus  quoque  et  alis  provin- 
ciaeque  Iudaeae  praeposuerit ,  lectica  per  urbem  vectandi 
spectaculaque  edendi  ius  tribuerit.  legitur  in  Suetonio'  2). 
Quando  mortuus  sit  Posides  nullo  quantum  equidem  scio  con- 
stat  testimonio,  vix  autem  opus  erit  addi,  Hadriano  demum 
imperante  3J  satiram  istam  prodiisse  in  publicum. 

§.  2.     Viri  primarii. 

Maecenas  I,  6.  VII,  94.  XII,  39.  Obiit  Maecenas  anno 
urbis  745.     cf.  Cass.  Dion.  LV,  7. 

Proculeius  VII,  94.  Terentiae  Maecenatis  uxoris  frater  4) 
benignitate  insignis  5).  Mortein  eius  narrat  Plinius  n.  h. 
XXXVI.  §.  183  'usus  gypsi  in  albariis,  sigillis  aedificiorum  et 
coronis  gratissimus.  exemplum  illustre  C.  Proculeium  Augusti 
Caesaris  familiaritate  subnixum  in  stomachi  dolore  gypso  poto 
conscivisse  sibi  mortein'. 

Fàbius  VII,  95.  Fabius  Maximus  haud  dubie  Ovidii  pa- 
tronus  6)  ut  liberalis  hominis  exemplum  proponitur.  In  hoc 
Fabio  plurimam  spem  Ovidius   posuisse  putandus   est ,    quod 


l)  de  quo  cf.  Friedlaenderi  descr.  morum  (Lips.  1862)  I.  p.  72.  — 
2)  Claud.  28  quem  tameu  locum  si  inspexeris  descriptoris  negligentiam 
admiraberis.  cf.  Schopenum  apud  Heinrich,  p.  428.  —  3)  post  annura 
opinor  123  quo  Maurorum  motus  (cf.  v.  196)  Hadrianus  compressisse  vi- 
detur.  cf.  Spartian.  vit.  Hadr.  12,  Peterum  hist.  rom.  Ili,  2.  p.  177. 
—  4)  cf.  Cass.  Dion.  LIV,  3,  5.  —  &)  cf.  Hor.  od.  II,  2,  5  sqq.  — 
6)    epp.  ex  Ponto  I,  2.  Ili,  3. 

praematurum  amici  interitum  flebili  modo  lamentatur  *).  Con- 
cessit  autem  naturae  Fabius  paucis  diebus  ante  mortem  Au- 
gusti,    cf.  Tac.  ann.  I,  5. 

Cotta  V,  109.  VII,  95.  Nil  proficimus  scholiastae  nota. 
Utriusque  loci  indoles  haud  facile  dubitationem  relinquet,  quin 
unius  eiusdemque  Cottae,  hominis  Ovidio  familiaris  2)  libera- 
litatem  celebrari  existimemus.  Ordo  quidem ,  quo  nomina 
priore  loco  ponuntur,  contra  hanc  sententiam,  ut  quem  in  sa- 
tira VII  inter  liberales  patronos  referri  satis  certum  sit  altero 
quoque  intellegamus,  nihil  facere  videtur  3).  Neque  Aurelius 
Cotta  a  Seneca,  cui  adiungitur,  tempore  multum  distat.  Nam 
anno  32  Cottam  etiam  inter  vivos  fuisse  Tacitus  VI,  5  tradidit. 


Apicius  IV,  23.  XI,  3.  Scholiastae  nota  'Apicius  auctor 
praecipiendarum  caenarum  qui  scripsit  de  iuscellis'  fidei  est 
dubiae  4).  Idoneus  testis  Seneca  est  cons.  ad  Helv.  X,  3 
'Apicius  nostra  aetate  vixit,  qui  ....  scientiam  popinae  pro- 
fessus  disciplina  sua  saeculum  infecit.  Cuius  exitium  nosse 
operae  pretium  est.  Cum  sestertium  millies  in  culinam  con- 
iecisset,  cum  tot  congiaria  principum  et  ingens  Capitolii  vec- 
tigal  singulis  comissationibus  exsorpsisset  aere  alieno  oppres- 
sus  rationes  suas  tunc  primum  inspexit:  superfuturum  sibi 
sestertium  centies  computavit  et  velut  in  ultima  fama  victu- 
rus  si  in  sestertio  centies  vixisset  veneno  vitam  finivit'  eqs. 

Bruttedius  5)  Niger  X,  83.  Hac  satira  certissimum  fit 
Bruttedium  cum  Seiano  prolapsum  in  exitium  esse.  Inducit 
enim  poeta  duos  cives  de  Tiberii  temporibus  inter  se  collo- 
quentes,  quorum  alter  occiso  Seiano  perbrevi  multos  etiam 
interfectum  iri  6)  dicit,  alter  inter  hos  Bruttedium  fore  respon- 
det.  Cuius  quidem  rei  quae  iam  additur  caussa  ('quam  timeo 
ne  poenas   exigat  Aiax   ut  male   defensus')  haud  dubie  cum 


i)  ep.  ex  Ponto  IV,  6,  14  sqq.  —  2)  cf.  ibid.  I,  7,  60.  II,  3,  8.  HI, 
2.  o.  et  alibi.  —  3)  vide  de  Lentulo  dieta  p.  10.  —  4)  cf.  Baehrii  litt. 
rom.  historiam  II 3.  p.  561.  —  5)  sive  Bruttidius,  cf.  Mpperdeium  ad 
Tac.  Ili,  66.  —  6)  hoc  revera  factum  esse  cognosces  e  Taciti  ann. 
VI,  19. 

irrisione  quadam  prolata  est.  Haec  enim  Aiacis  commemora- 
ti© quo  spectet  optime  interpretatur  Madvigius  *)  sic  'mortem 
Brutidio  impendere  signifìcat,  poenam  frigidae  declamatiunculae 
immissam  ab  Aiace  2)  inepte  defenso'.  Quae  sententia  mibi 
quidem  valde  probatur.  Nam  primum  iudicium  armorum  in- 
ter  Aiacem  et  Ulixem  saepe  materiam  declamantibus  prae- 
buisse  constat  3) ,  deinde  exercuisse  Bruttedium  ipsum  artem 
rbetoricam  ex  Senecae  rhetoris  libris  evidenter  adparet  (cf. 
Bursiani  indicem).  Non  licet  igitur  dubitare,  quin  Bruttedius 
quam  iudicii  descriptionem  apud  Ovidium  (Met.  VII,  115  sqq.) 
legimus  eandem  declamaverit  atque  prò  Aiace  dixerit  4). 

Gaelulicus  Vili,  26  laudatur  ut  verae  nobilitatis  exem- 
plum.  Est  autem  Cn.  Cornelius  Lentulus  qui  a  Lentulo  Cosso 
patre  cognomen  Gaetulici  traditum  habuit  5)  et  adulescens  in 
omnium  virtutum  exempla  genitus  dicitur  6).  Imperante  Ti- 
berio Germaniae  legionibus  praepositus  mirum  amorem  sibi 
conciliava  ?,;.  paullo  post  vis  ei  adlata  est.  Cass.  Dio.  LIX, 
22,  5  raiTov?ay,ov  ytévxovXov  td  xs  cella  evòÓy.l(.lov  ovzct 
y.al  rrjg  reQ/uavlag   óéxa   ezeGiv   ccQ^avza  ccTtéxTEivev  Caligula, 

OTL    TOÌg    OTQCCTlOJTCag    aj/MùJTO. 


Silius   X,    330   sqq.     Messalinae   Claudii    uxoris   adulter. 
Exitium  ei  Narcissus  anno  48  paravit,   cf.  Tac.  XI,  26  sqq. 


§.  3.     Viri  docti. 

Poetae.  Vergilius  VI,  435.  VII,  69.  217.  (XI,  180).  Aeneidis 
conditor  Athenis  cum  Caesare  Augusto  revertens  tam 
gravem  nactus  est  languorem,  ut  mox  Brundisii  morbo 
anno  urbis  734  succumberet.    cf.  Donat.  vit.  Verg.  §.51. 


!)  opp.  I.  p.  44  sqq.  —  2)  absurde  scholiasta  cum  Aiace  Tiberium 
comparari  opinatur.  —  3)  cf.  Senec.  controv.  II,  10.  —  *)  confuse  de 
toto  hoc  loco  mihi  disputasse  videtur  Ribbeckius  (Der  echte  Iuv.)  p.  6 
in  adnotatione.  —  5)  cf.  Nipperdeium  ad  Tac.  ann.  IV,  42  (13).  — 
6)  cf.  Vellei.  Patere.  U,  116.  —    "?)  teste  Tacito  ann.  VI,  30. 

Horatius  (I,  51).  Vili,  62.  227.     Decessit  eodem  anno 
quo  Maecenas  patronus  Suetonio  *)  teste. 
Rhetores  et  grammatici.      Theodorus    VII,    177    rhetor    Tiberii 
praeceptor.     Quintil.  inst.  Ili,  1,  17  'Theodorus  Gada- 
reus,  qui  se  dici  maluit  Rhodium,    quem  studiose  au- 
diisse   cum  in   eam  insulam   secessisset  [anno   6   ante 
Christum  2)]   dicitur   Tiberius   Caesar'.     De   exitu  eius 
sufficit  proxima  inspexisse  Quintiliani  verba  'plura  scri- 
psit  Theodorus  cuius  auditorem  Herniagoram  sunt  qui 
viderint'. 
Palaemon  VI,  452.    VII,  215  sqq.    grammaticus    Tiberio 
et  Claudio  imperatoribus  longe  celeberrimus  3).     Errare  mihi 
non  videor  si  senectutem   eius  usque  ad  Neronis  aetatem  de- 
ducane    Nitor  enim  hoc  Plinii  4)  testimonio  'in  nostra  aetate 
pauca   exempla   consummatae   huius   artis    fuere  .  .  .  maxima 
[fama  fuit]   Remmio  Palaemoni  alias  grammatica  arte  celebri 
in    hisce    XX    annis    mercato    rus    DCM    nummum  .  .  .   haec 
[praedia]    aggressus   excolere   non   virtute  animi  sed  vanitate 

primo ,  quae  nota  mire  in  ilio  fuit ad  vix  credibile 

miraculum  perduxit  .  .  .  novissime  Annaeo  Seneca  principe 
tum  eruditionis  ac  potentiae,  quae  postremo  nimia  fuit  super 
ipsum,  tanto  praedi  eius  amore  capto  ut  non  puderet  inviso 
alias  et  ostentaturo  tradere  palmam  eam  emptis  quadriplicato 
vineis  illis  intra  decumum  fere  curae  annum'.  Et  bene  con- 
stare nostram  rationem  facile  intelleges,  si  Senecae  necem  in 
annum  65  incidisse  memineris  5).  Ipsa  autem  hac  ratione 
scholiastae  notam  'grammatici ,  magistri  Quintiliani  oratoris' 
tueri  non  dubito.  Nani  Quintilianus  natus  circiter  anno  35 
admodum  puer  Romam  deductus  est  6). 

Carrinas  ?)  Secundus  VII,  204  rhetor  Caligulae  tempore 
in  exilium  pulsus.  Cassius  Dio  LIX,  20,  6  ttsqì  jusv  ovv 
rag  ccQxcxLQeolag  tolvt    STtqa^ev  Caligula,   ovrco  óè  órj  %ò  ov/u- 


J)  in  vitae  Horatii  exitu.  —  2)  cf.  Cass.  Dion.  LV,  9.  —  3)  Suet. 
illustr.  gramm.  e  23.  —  4)  n.  h.  XIV.  §.  48  sqq.  —  5)  cf.  Tac  ann. 
XV,  64.  —  6)  commenta  Dodvelliana  refutasse  meritimi  est  Drieseni 
(de  M.  Fabii  Quintiliani  vita,  Cliviis  1845)  quem  infra  ad  partes  vocabo. 
—    7)   de  nominis  forma  cf.  Nipperdeium  ad  Tac.  XV,  45  (12). 

itav  '/.al  ftaoxavog  xcxl  v-rtoitrog  Ttqòg  TtàvTa  òfxoicog   rjv  cuore 

ACti    KctQlVCCV    2EY.0VVÒ0V    QTjTOQCt     CpiyCCOSVOCcl    7T0T8  ,      OTl     XÓyOV 

Tira  iv  yv/uvaolcc  -Accra  tvqccvvcov  eliiev.  Quo  facto  Carrina- 
tem  migrasse  Athenas  ibique  venenum  hausisse  Iuvenalis  pro- 
dit.  Mea  quidem  opinione  quae  versum  205  subsequuntur 
verba  'et  hunc  inopem  vidistis  Athenae'  ad  eundem  Carrina- 
tem  -referenda  sunt.  Ribbeckius  quidem  qui  Heinrichium  se- 
cutus  contra  disputat  *)  Socratem  intellegi  vult  ob  eamque 
caussam  nixus  insuper  hoc  argumento  quod  in  sat.  VII  philo- 
sopbi  desiderarentur  post  versum  206  lacunam  statuit.  At 
banc  sententiam  baud  probaverim ,  quod  proxime  sequentia 
'di  maiorum  —  loco'  cum  antecedentibus  'poenituit  multos 
vanae  sterilisque  cathedrae'  tam  arte  cohaerent  ut  intercidisse 
aliquot  versus  parum  sit  credibile.  Hoc  tamen  Ribbeckio  con- 
cedo, scholiastae  verbis  'veneno  periit  cum  fugeret  pauperta- 
tem'  non  multum  tribuendum  esse  2)  ac  languidam  fore  ora- 
tionem  si  versus  206  ad  unum  Carrinatem  spectaret.  Ego  et 
Carrinatem  intellego  et  S.ocratem  de  quo  in  antecedentibus 
(v.  105  sqq.)  sermonem  fuisse  cum  0.  Iahnio  Reifferscheidus  3) 
statuit. 

§.  4.     Artifices. 

Themison  X,  222  medicus.  Scholiastae  adnotatio  'ar- 
chiater  illius  temporis ,  cui  detrahit'  piane  falsa  est.  Nam 
archiatrum  exstitisse  primum  Andromachum  Neroniano  aevo 
Galenus  4)  auctor  est ,    Themisonem  autem  ante  Neronem  vi- 


*)  1.1.  p.  17.  —  2)  Primo  iam  obtutu  hanc  adnotationem  ex  ipso 
versuum  contextu  fluxisse  tibi  persuadebis.  Omnino  autem  duo  inve- 
niuntur  adnotationum  genera,  quorum  alterum  ex  ipsis  carminibus,  al- 
terum  e  fontibus  aliis  eisque  interdum  puris  derivatum  esse  liquido  pa- 
tet.  Atque  prioris  generis  notae  modo  sana  mente  ex  rerum  versuum- 
que  conexu  expressae  sunt  (ut  hoc  loco),  modo  miras  produnt  ineptias 
(cf.  H,  141  de  Lyde).  De  aliis  autem  scholiastae  fontibus  partim  qui 
fuerint  hodie  ignoramus  (cf.  ad  IV,  77.  XIII,  197)  partim  eosdem  nos 
possumus  adire  (ut  VI,  4G5  de  Poppaea).  Ceterum  hae  quoque  notae 
excerptae  sunt  nonnunquam  confuse  (ut  XIV,  91).  —  3)  quaestt.  Sue- 
ton.  p.  422.  —  4)  ed.  Kuehn  XIV.  p.  2.  cf.  Sprengelii  historiam  medi- 
cinae  Halis  editam  a.  1823.  II.  p.  79. 

2* 

xisse  testimoniis  abunde  firmatur.  Fuit  enim  successor  As- 
clepiadis  Prusiensis,  qui  Pompei  Magni  aetate  veterem  medi- 
chi am  mutaverat  x).  Quod  Celsus  Themisonem  ad  senectutem 
pervenisse  signifìcat  2j,  idcirco  media  Augusti  tempora  exces- 
sisse  putandus  est. 

Bathyllus  VI,  63  pantominus.  Scholiasta  ex  Iuvenale 
sua  hausit.  Idem  Bathyllus  est  3),  quem  Augusti  temporibus 
Maecenati  in  deliciis  fuisse  scimus  4).  Nam  etsi  Bathyllo  Iu- 
venalis  Tbymelen  adiunxit,  quam  Domitiano  imperante  floru- 
isse  constat,  tamen  ut  eodem  hoc  tempore  exstitisse  Bathyl- 
lum  cum  Friedlaendero  5)  credamus  nullo  modo  cogimur. 
Simillimam  enim  licentiam  invenies  sat.  XIII,  97,  ubi  Ladas 
et  Archigenes  componuntur  quamvis  longo  temporis  intervallo 
disiuncti.  Utroque  loco  solidas  quasi  et  perpetuas  personas 
vel  imagines  habemus:  nam  ut  Ladas  unum  quemque  signifì- 
cat cursorem  6),  Archigenes  medicum  7),  ita  Bathyllus  panto- 
minum,  Tuccia  aliquam  virginem  castam ,  Apula  simplicem 
puellam  rusticam.  Praeterea  si  consideraveris  VI,  123  quo 
loco  Messalina  multo  ante  Lyciscam  scortum  fato  defuncta 
titulum  illius  mentita  esse  dicitur,  vix  vereor  ne  meae  opi- 
nioni refrageris. 


Caput  II.  a  Nerone  usque  ad  satiraruni  tempora. 

Quod  perlustraturi  nunc  sumus  temporis  spatium  ita  de- 
currere  placet,  ut  primum  eos  quos  antequam  Iuvenalis  car- 
mina edidit  iam  defunctos  fuisse  certis  testimoniis  docemur, 
deinde  eos  quorum  de  exitu  nil  traditum  est  recenseamus. 

A.     §.1.    Aula  imperatoria. 
Nero  IV,  28.   137.  VI,  615.  Vili,  72.   179.  193.  211  sqq. 


l)  cf.  Plin.  n.  h.  XXIX.  §.  6.  —  2)  in  praefatione  libri  I.  p.  13. 
ed.  Bipont.  —  3)  cf.  0.  Iahnmm  ad  Pers.  V,  123  (p.  200).  —  4)  cf. 
Tac.  ann.  I,  54.  —  5)  is  hanc  sententiam  nuper  protulit  in  descr.  mo- 
rum  II.  p.  390.  —  6)  cf.  Catull  55,  25.  Mart.  II,  86,  8.  X,  100,  5.  — 
7)  Anticyra  quoque  non  proprio  sensu  sed  translato  ponitur. 

X,  15.  308.  XII,  129.  Crudelis  tyrannus  anno  68  cum  omnis 
salutis  spes  incisa  esset  conscivit  sibi  mortem.  cf.  Suet.  Ner. 
49.  Cass.  Dion.  LXIII,  29. 

Poppaea  VI,  465  'pinguia  Poppaeana.'  Scholiasta  sic 
'Poppea  uxor  Neronis  adeo  diligens  in  excolenda  forma  fuit, 
ut  eam  quinquaginta  asinae  sequerentur  missam  in  exilium  J) 
quarum  lacte  candorem  corporis  provocafcat  .  .  .  decessit  calce 
a  Nerone  percussa  [anno  65]'.     cf.  Tac.  ann.  XVI,  6. 

Tigellinus  I,  155.  Utile  extat  scholion  lC.  Sofonius  Ti- 
gellinus  patre  Agrigentino  Scyllaceum  relegato  iuvenis  egens 
verum  admodum  pulcher  in  concubinatu  M.  Vinicio  2)  et 
Lucio  Domitio  3)  maritis  Agrippinae  et  Iuliae  sororum  Cae- 
saris  ....  suspectus  ob  hoc  urbe  summotus  4)  piscatoriam  in 
Achaia  exercuit ,  quoad  accepta  hereditate  reditum  sub  con- 
dicione  impetravit,  ut  conspectu  Claudii  abstineret,  quare  sal- 
tibus  in  Apulia  et  Calabria  comparatis  cum  studiose  equos 
aleret  quadrigarios  amicitiam  Neronis  nactus  primus  illum  ad 
studium  circensium  movit'.  Quo  interfecto  apud  Galbam  Titi 
Vinii  potentia  aegre  defensus  imperante  Othone  violenta  morte 
periit.     cf.  Tac.  hist.  I,  72. 

Vatinius  V,  46  sutor  Beneventanus.  Nihil  novi  legitur 
apud  scholiastam,  eo  magis  operae  pretium  est  inspicere  Ta- 
citi annales  XV,  34  'apud  Beneventum  interim  consedit  [Nero] 
ubi  gladiatorium  munus  a  Vatinio  celebre  edebatur.  Vati- 
nius in  ter  foedissima  eius  aulae  ostenta  fuit,  sutrinae  taber- 
nae  alumnus ,  corpore  detorto  ,  facetiis  scurrilibus  primo  in 
contumelias  assumptus,  debinc  optimi  cuiusque  criminatione 
usque  eo  valuit,  ut  gratia  pecunia  vi  nocendi  etiam  malos 
praemineret'.  Fortuna  tamen  haud  diu  ei  favit.  Tac.  ib.  38 
'septem  a  Neronis  fine  menses  sunt  et  iam  plus  rapuit  Icelus 
quam  quo  Polycliti  et  Vatinii  et  Aegiali  perierunt'.     Fregisse 


•)  Reimarus  (ad  Cass.  Dion.  LXII,  28)  feliciter  reposuit  solium; 
nusquam  enim  Poppaeam  exulem  fuisse  audimus.  cf.  praeterea  unde  illa 
sumpta  videntur  Plinii  n.  h.  XI.  §.  238.  —  2)  cf.  Tac.  ann.  VI,  15.  — 
3)  confunditur  pater  cum  filio  Cn.  Domitio.  ibid.  IV,  75.  —  4)  cf.  Cass. 
Dion.  LIX,  23. 

autem  Vatinii    potentiam    Materni    meritum    fuit,     cf.   auct. 
dial.  e.  11. 


Gotha  II,  104.  VI,  559  *).  Vili,  (5).  222.     Medio   in  foro 
oppressus  ab  Othonis  equitibus  trucidatur.     Suet.  Galb.  19. 


Otho  II,  99.  VI,  £59.     Contra  Vitellianos    prope  Bedria- 
cum  male  re  gesta  incumbit  in  gladium.     Tac.  hist.  II,  49. 


Domitianus  II,  29  sqq.  2)  sat.  IV,  29  sqq.  Exeunte  hac 
satira  quod  extat  testimonium,  Domitiani  percussores  cerdones 
fuisse  i.  e.  inferiore  loco  ortos  homines  3),  id  firmatur  a  Sue- 
tonio  Dom.  17  'saucium  ac  repugnantem  adorti  Clodianus 
cornicularius  et  Maximus  Parthenii  libertus  et  Saturius  decu- 
rio cubiculari  or  um  et  quidam  e  gladiatorio  ludo  vulneribus 
septem  contrucidarunt'. 

Iulia  II,  32  Titi  filia  a  patruo  stuprata.  Suet.  Dom.  22 
'fratris  filiam  adbuc  virginem  oblatam  in  matrimonium  sibi 
cum  devinctus  Domitiae  nuptiis  pertinacissime  recusasset  non 
multo  post  alii  collocatam  corrupit  ultro  et  quidem  vivo  etiam 
tum  Tito:  mox  patre  ac  viro  orbatam  ardentissime  palamque 
dilexit,  ut  etiam  caussa  mortis  exstiterit  coactae  conceptum 
a  se  abigere'.  Et  hoc  quidem  referendum  esse  ad  annum  90 
iam  in  prooemio  indicavimus  p.  6. 

Agrippa  VI,  158.  Herodes  II.  4)  qui  teste  Iosepho  5)  in 
Claudii  aula  educatus  est.  In  hac  parte  collocare  eum  ideo 
praeoptavi ,  quod  usque  ad  summam  pervenit  senectutem. 
Nam   anno    100  vel    proximo  demum   anno   supremum  diem 


l)  horum  versuum  patrocinium  suscepit  B.  Lupus  1.  1.  p.  25.  — 
2)  scholiasta  inepte  de  Claudio  Caesare  cogitat.  —  3)  his  obscurae  con- 
dicionis  hominibus  iure  ut  nobilitatis  exempla  opponuntur  Lamiae.  Ae- 
lius  enim  Lamia,  cuius  uxorem  Domitiam  Longinam  in  matrimonium 
Domitianus  abduxerat,  levissima  de  caussa  e  medio  sublatus  esse  tradi- 
tur.  Suet.  Dom.  1  et  10.  —  4)  scholiasta  Postumum  Agrippam  M. 
Vipsani  filium  (cf.  Tac.  ann.  I,  6)  inscienter  eundem  ducit  atque  Agrip- 
pam Herodem.  —    5)    antiq.  Iud.  XIX,  9,  2. 

obiit1),  certe  antequam  sexta  satira  scripta  est2).  De  in- 
cesto, quod  Iuvenalis  tecte  notat,  idem  Iosephus  3)  baec  ha- 
bet:  Bsqvixt]  óè  /nera  zrjv  'Hgdóov  tsXsvtyjV  og  avxrjg  àvrjg 
xaì  &éìog  èyeyóvsi  rcoXvv  %qovov  €7ti%r]()8VGaoa  cpyiirjg  ìtti- 
oxvovarjg  oti  refi  àóeXqja    avvfjei  eqs. 


§.  2.     Viri  primarii  et  potentes. 

Barea  III,  116  sqq.  Soranus.  Recte  scholiasta  'detulit 
stoicus  [Egnatius  Celer]  imperatori  discipulum  suum  Baream 
dicens,  quasi  in  eius  perniciem  cum  ceteris  coniurasset.  boc 
temporibus  Neronis  factum  est'.  Mortis  autem  ei  datur  arbi- 
trium  anno  post  Christum  66.     cf.  Tao.  XVI,  33. 

Corbulo  III,  251.  Scholiastae  adnotatio  'airi  dicunt  ath- 
letam  illius  temporis  fortem  Corbulonem  fuisse ,  alii  genus 
navis'  ipsa  prae  se  fert  speciem  dubitationis.  Centra  qui 
apud  Tacitum  ann.  XIII,  8  legerit  'Corbulo  .  .  .  corpore  in- 
gens verbis  magniflcis  et  super  experientiam  sapientiamque 
etiam  specie  inanium  validus'  ei  certe  haec  coniectura,  celeber- 
rimum  militum  ducem  prò  quolibet  bomine  robusto  poni  multo 
videbitur  probabilior.  Nero  Corbuloni  meritum  non  persolvit 
praemium.  Cass.  Dio  LXIII,  17:  xov  óè  órj  KogftovXwvog 
[/Livrjf.iovevGù)\  ozi  xaì  èxeìvov  èvvif.wzaTa  jU€Ta7ce/mfjaf.ievog  . . . 
oqxxyrjvai  Ttqìv  xai  èg  oxpiv  avrà    èXdsìv  rtqoaixa^Ev. 

Lateranus  4)  Vili,  146  sqq.  X,  17.  E  priore  loco  cum 
pateat  Lateranum  consulem  Neronis  aequalem  fuisse ,  non 
diu  incerti  haerebimus  altero  loco  num  eiusdem  mentio  in- 
iecta  sit  5).     Laterani  caedem  sic  describit  Tacitus  ann.  XV, 


i)    cf.  Ewaldii   historiam  gentis  Israel.   Gottingae  1868.  VII.  p.  25. 

—  2)  Dacici  nomen  quod  extat  v.  205  Traianus  in  nummis  gerit  inde 
ab  anno  103.     cf.  Friedlaenderum  in  ind.  lect.  acad.  Alb.  a.  h.  s.  LIX. 

—  3)  ibid.  XX,  7,  3.  —  4)  codices  interpolati  in  versibus  147.  151. 
167  nomen  exhibent  Damasippi,  quod  spernendum  esse  propter  versum 
185  rectissime  iam  observavit  Heinrichius  p.  329  sqq.  Suspicari  for- 
tasse  licebit  Damasippi  nomen  ut  Laterani  insanum  aurigandi  studium 
breviter  notaretur  margini  olim  adscriptum  inde  in  ipsos  versus  irre- 
psisse.  —  5)  quae  sat.  Vili  poeta  Laterano  opprobrio  vertit  ea  addas 
Taciteae  morum  descriptioni. 

60  'proximam  necem  Plautii  Laterani  consulis  designati  Nero 
adiungit  adeo  propere ,  ut  non  complecti  liberos  ,  non  illud 
breve  morti s  arbitri  um  permitteret'  eqs. 

Piso  V,  109.  Notissima  est  Pisonis  in  amicos  liberali- 
tas  J).  Coniurationem  in  Neronem  molitus  in  ipso  conatu 
opprimitur.  Tac.  ib.  XV,  59  'fuere  qui  prodita  coniuratione 
.  .  .  hortarentur  Pisonem  pergere  in  castra  aut  rostra  escen- 
dere studiaque  militum  et  populi  temptare  ....  immotus  his 
animum  adversum  suprema  firmabat  ....  obiit  abruptis 
brachiorum  venis'. 

Seneca  V,  109.  Vili,  212.  X,  16.  Tertio  loco  fortasse  cum 
caussa  Laterani  nomen  adiungitur.  Tac.  ib.  XV,  60  'sequi- 
tur  [Laterani  necem]  caedes  Annaei  Senecae  laetissima  prin- 
cipi non  quia  coniurationis  manifestum  compererat  sed  ut  ferro 
grassaretur,  quando  venenum  non  processerat'  eqs. 

Thrasea  V,  36  vir  liberrimi  ingenii  2).  Capito  Cossutia- 
nus  qui  accusatus  quondam  de  repetundis  Thraseae  auctori- 
tate  anno  58  conciderat  3)  ira  tam  acri  eum  persequitur ,  ut 
eodem  die  quo  Barea  Soranus  etiam  Thrasea  levissimis  de 
caussis  capitis  condemnetur;  emoritur  incisis  venis.  cf.  Tac. 
XVI,  23  sqq. 

Vindex  Vili,  221  prò  praetore  Galliam  provinciam  ob- 
tinens  4)  anno  68  conspirat  in  Neronem.  Cass.  Dio  LXIII, 
24:  cPovcpog  óè  ccqxcov  xrjg  reofuccvlag  (aqfirjas  fxèv  tog  ucci  rq 
OvlvóixL  TtoXefArjOwv  ....  tov  óè  Ovivòinog  ov  Ttóggco  arqa- 
T07t€Ó8VGavTog  ....  Kazà  tov  NèQcovog  wg  sìxà^ETO  Gvvé&evTO 
rtQÒg  dlXrjXovg'    (Liezà  óè  tovto  o  Ovlvóiì-  ....   avtòg  eavròv 


Helvidius  V,  36  Thraseae  gener.  Paullo  post  soceri  obi- 
tum  in  exilium  eiectus  rediit  quidem  imperante  Galba  5)  sed 
mox  in  perniciem  incurrit.  Suet.  Vesp.  15  'Helvidio  Prisco 
....  non  ante  succensuit  [Vespasianus]  quam  altercationibus 


i)  cf.  Tac.  ann.  XY,  48.  —  2)  0f.  Tac.  hist.  IY,  5.  -  3)  Tac. 
ann.  XIII,  33.  XYI,  22.  —  4)  cf.  Suet.  Ner.  40.  —  5)  teste  Tacito 
hist.  IY,  6. 

ìnsolentissimis  paene  in  ordinem  redactus.  hunc  quoque  quam- 
vis  relegatum  primo  deinde  et  interfici  iussum  magni  aesti- 
mavit  servare  quoquo  modo  missis  qui  percussores  revocarent 
et  servasset  nisi  iam  periisse  falso  renuntiatum  esset'. 

Longinus  X,  16  consul  suffectus  anno  30  p.  Chr.  *).  Con- 
sulto fortasse  Iuvenalis  scripsit  'Longinum  clausit  tota  cohors' 
non  'Longini  hortos'  aut  similia  2),  quoniam  Tacitus  ann.  XV, 
9  haec  tradidit  ltunc  consulto  senatus  Cassio  et  Silano  exilia 
decernuntur  ....  deportatusque  in  insulam  Sardiniam  Cas- 
sius  et  senectus  eius  exspectabatur'.  Accedit  testis  Pomponius 
Dig.  I,  2,  2.  §.51  lhuic  successit  C.  Cassius  Longinus  .  .  . 
hic  consul  fuit  cum  Quartino  temporibus  Tiberii ,  sed  pluri- 
mum  in  civitate  auctoritatis  habuit  eo  usque,  donec  eum  Cae- 
sar  civitate  pelleret;  expulsus  ab  eo  in  Sardiniam  revocatus 
a  Vespasiano  diem  suum  obiit'  3). 


Fuscus  IV,  111  e  Consilio  Domitiani.  Scholiasta  baec 
'Fuscus  sub  Domitiano  exercitui  praepositus  in  Dacia  periit' 
num  collegerit  ex  Iuvenale  incertum  est.  In  memoriam  Fusci 
teste  Martiale  VI,  76  anno  90  4)  monumentum  in  hostili  terra 
exstructum  est.  Multis  annis  post  Traianus  praedam  de  Fusco 
captam  reciperavit  5). 

Crispus  IV,  81  Vibius  e  Consilio  Domitiani.  Errat  scho- 
liasta quod  Vibiùm  Crispum  eundem  ducit  atque  Passienum 
Neronis  vitricum  6).  Vibius  Crispus  Vercellis  oriundus  iam 
cum  Vespasiano  amicitia  coniunctus  fuisse  dicitur  7)  ;  a  filio 
quoque  eum  in  familiaritatem  receptum  esse  Iuvenalis  docet. 
Idem  Vibium  ad  octogesimum  annum  vitam  perduxisse  versu 


')  cf.  Nipperdeium  ad  Tac  VI,  15  (12).  —  2)  cf.  Heinrichium  p. 
380.  —  3)  quae  si  comparaveris  testimonia  haud  graviter  in  eo  offen- 
des,  quod  Suetonius  Ner.  37  Cassiusque  Dio  LXII,  27  iam  imperante 
Nerone  illum  obiisse  narrant.  —  4)  cf.  Friedlaenderum  in  indice  lect. 
a.  LXII,  1.  p.  9.  Stobbium  in  Philologo  XXVI,  1.  p.  56  sqq.  —  5)  teste 
Cassio  Dione  LXVIII,  9.  —  6)  qui  imperante  Claudio  iam  necatus  est. 
cf.  Euseb.  chron.  p.  151  Schoene.  —    7)  cf.  auct.  dial.  8. 

92  testatur  *).  Confectus  autem  senectute  haud  multo  post 
concilium,  quod  eo  loco  describitur  periisse  videtur.  Quintil. 
X,  1,  119  'erant  clara  et  nuper  ingenia  ....  Vibius  Crispus 
compositus  et  iucundus  et  delectationi  natus,  privatis  tamen 
caussis  quam  publicis  melior.  Iulio  Secundo  si  longior  con- 
tigisset  aetas,  clarissimum  profecto  nomen  oratoris  apud  po- 
steros  foret'  quo  loco  de  mortuis  agi  apertura  est.  Publica- 
tus  autem  Quintiliani  libellus  est  anno  95  2). 

Catullus  IV,  113  sqq.  Messalinus  e  Consilio  principis. 
Nihil  prodest  scholiastae  nota.  Catullus  quantum  apud  Do- 
mitianum  gratia  valuerit  paucis  complectitur  Tacitus  Agric. 
45  'intra  Albanam  arcem  sententia  Messalini  strepebat'.  Diem 
supremum  obiit  extremis  Domitiani  temporibus  aut  paullo  post. 
Plinius  ep.  IV,  22  'cenabat  Nerva  cum  paucis  ....  incidit 
sermo  de  Catullo  Messalino ,  qui  luminibus  orbatus  ingenio 
saevo  mala  caecitatis  addiderat  ...  de  huius  nequitia  sangui- 
nariisque  sententiis  in  commune  omnes  super  cenam  loque- 
bantur ,  cum  ipse  imperator  „quid  putamus  passurum  fuisse 
si  viveret"  et  Mauricus  „nobiscum  cenaret"  eqs. 

Acilius  (filius)  IV,  94  sqq.  e  Consilio  principis.  Scholia- 
sta  qui  adnotavit  'consul  sub  Domitiano  fuit ,  indignus  pati 
quae  passus  est,  huius  cum  iuvenem  Nero  occideret,  ipsum 
Acilium  serva vit ,  qui  poenas  sentiret  orbitatis'  filii  consula- 
tum  non  internovit  a  patris  nec  Domitianum  a  Nerone  for- 
tasse  eo  deceptus,  quod  in  satira  ipsa  (v.  37)  Domitianus  cal- 
vus  Nero  vocatur.  Cecidit  filius  anno  95.  Cass.  Dio  LXVII, 
14:  tÒv  Ss  órj  D^ccfigtcova  xbv  jiexà  rov  Tqccmxvov  aq^avxa 
anno  91  3)  xarr^yoQ^évTa  toc  ze  alla  %al  ola  oì  TtoìXoì  nal 
otl  xal  &rjQLOLg  eia.(x%£To  <x7téKT£iv£v  eqs. 


"J)  ad  tempus  illud,  quo  convocatimi  esse  concilium  Iuvenalis  fingit 
—  i.  e.  annum  84  vel  85  cum  bellum  Dacicum  (cf.  v.  Ili  cum  v.  37) 
gerì  coeptum  sit  inde  ab  anno  86  (cf.  Stobbium  1.  1.  Imhofium  in  libello 
scripto  de  Domitiano  p.  57  adnot.  3)  —  prave  hunc  versum  referri  Im- 
hofius  voluit  1.  1.  p.  75  sqq.  —  2)  cf.  Driesenum  1.  1.  p.  16  sqq.  — 
3)     cf.  Cass.  Dion.  ibid.  e.  12. 

Carus  I,  35  Metius  potens  delatox.  Scholiastae  verbis 
'Massa  et  Carus  Heliodoro  deferente  occisi  sunt'  noli  fidem 
habere.  Ad  quae  ille  ea  re  adductus  videtur ,  quod  v.  33 
magni  amici  delatorem  Heliodorum  intellegi  voluerat,  ipse 
autem  de  hac  re  alios  aliter  iudicasse  testatur.  Refellit  scho- 
liastam  Martialis  epigrammate  X,  77  unde  Carum  febri  suc- 
cubuisse  cognoscimus.  Neque  ibi  dubium  est  quin  idem  Carus 
notetur  qui  ep.  XII,  25  cuiusvis  accusatoris  instar  nominatur. 
Martialis  autem  libri  X  editionem  secundam  cum  imperante 
Nerva  prodiisse  verisimillimum  sit  J)  consequitur  Carum  sub 
hoc  tempus  morbo  absumptum  esse  2),  Domitiano  quidem  su- 
perstitem  eum  fuisse  discimus  e  Plinii  epistula  I,  5. 

Verginius  Vili,  221.  Scholiastae  notam  'unus  de  con- 
iuratis  qui  Neronem  occiderunt'  ex  ipsa  satira  desumptam 
esse  in  propatulo  est.  Rufus  ad  summam  venit  senectutem, 
nam  dira  excessit  tempora  Domitiani  ac  vidit  Nervam.  'Cae- 
cares'  inquit  Plinius  3)  'quibus  suspectus  atque  etiam  invisus 
virtutibus  fuerat  evasit:  reliquit  incolumem  optimum  atque 
amicissimum  tanquam  ad  hunc  ipsum  honorem  publici  mune- 
ris  reservatus'  eqs.     Mortuus  est  anno  97  p.  Chr.  4). 

§.  3.     Viri  docti. 

Lucanus  VII,  79  Pharsaliae  scriptor.  Nil  mirum  quod 
Lucanus  Neronis  invidiam  non  fugit,  in  quem  summa  linguae 
intemperantia  saeviret  5).  Itaque  Nero  Lucani  caedem  anno 
65  imperat.     cf.  Tac.  ann.  XV,  70. 

Serranus  VII,  80  poeta.  Testimonium  de  Serrano  inco- 
gnitum  repperit  G.  Sarpius  6)  qui  coniectura  peritissimis  viris 
valde  probata  7)  apud  Quintilianum  (X,  1,  89)   haec  reposuit 


!)  sequor  Friedlaenderi  rationes  in  indice  lect.  acad.  Regim.  a.  h.  s. 
LXV  publicatas.  non  Stobbii  qui  1.  1.  p.  65  sqq.  hunc  epigrammatum 
librum  ineunti  anno  99  adsignavit.  Friedlaenderi  ratiocinationem  no- 
vissime Mommsenus  in  Herma  1.  1.  p.  120  sqq.  comprobavit.  —  2)  de 
Massa  quoque  scholiastam  male  rettulisse  suo  loco  elucebit.  —  3)  ep. 
II,  1.  —  4)  cf.  Mommsenum  1.  1.  p.  38.  —  5)  cf.  0.  Iahnium  in  pro- 
leg.  ad  Persium  praef.  p.  32.  —  6)  quaestt.  philol.  Rostoch.  1819.  e  2 
sqq.  —     7)  veluti  0.  Iahnio  1.  1.  p.  29. 

'Serranum  *)  consummari  mors  immatura  non  passa  est, 
puerilia  tamen  eius  opera  et  maximam  indolem  ostendunt  et 
admirabilem  praecipue  in  aetate  illa  recti  generis  volunta- 
tem'.  Qua  ex  coniectura  de  Serrani  morte  non  iam  dubita- 
tur.  Ceterum  hac  satira  cum  in  enumerandis  poetarum  no- 
minibus  temporum  ordinem  teneri  videamus,  Serranum  eodem 
fere  tempore  atque  Lucanum  et  Saleium  vixisse  manifestum  fit. 
Saleius  VII,  80  poeta.  Nihil  ad  rem  scholiasta.  Floruit 
Saleius  Bassus  temporibus  Vespasiani.  Auct.  dial.  9  'lauda- 
vimus  nuper  ut  miram  et  eximiam  Vespasiani  liberali tatem, 
quod  quingenta  sestertia  Basso  donasset'  eqs.  *  Ut  de  mortuo 
loquitur  Quintilianus  X,  1,  90  'multum  in  Valerio  Fiacco  nu- 
per amisimus.  vehemens  et  poeticum  ingenium  Salei  Bassi 
fuit  nec  ipsum  senectute  maturum'. 


§.  4.     Artifìces  scaenici. 

Paris  VII ,  87  pantomimus  apud  Domitianum  potens. 
Alium  scaenicum  si  intellegeres  Paridem  2)  valde  errares  3), 
Statio  enim  ille  favisse  dicitur.  Qui  tyranni  familiaritate  in- 
solenter  abusus  gratia  mox  excidit  ita,  ut  potentiam  lueret 
supplicio  anno  83.  Cass.  Dio  LXVI1,  3:  ttjv  óè  yvvaÌKcc  xrjv 
Jo(.UTÌav  èpovlevoccTO  (A.èv  ocpa^at  liti  (AOi%eiq,  jrccQaxXrj&elg 
óè  vtzÒ  rov  Óvqoov  àTtETcéf.ixpaTO,  %ov  Uccqlv  tov  OQxrjarrjv  èv 
(J-éorj  %ft  60$  òl   amrjv  (povsvoag.     cf.  Suet    Dom.  3. 

Demelrius  et  Stratocles  III,  99  comoedi.  Miris  laudibus 
efferuntur  a  Quintiliano  XI,  3,  178  sqq.  'in  quibusdam  virtu- 
tes  non  habent  gratiam ,  in  quibusdam  vitia  ipsa  delectant. 
maximos  actores  comoediarum  Demetrium  et  Stratoclem  pla- 


>)  vulgo  legebatur  'sed  eum',  codices  fluctuant  inter  'ferrenum  Yar- 
renum  Terrenum'.  —  2)  velut  famosum  illum  Neroniani  aevi  artificem, 
de  quo  cf.  Suet.  Ner.  54.  —  3)  vitarum  fabulis,  quae  propter  huius 
pantomimi  iram  Iuvenalem  exulasse  narrant,  nullam  habendam  esse  fi- 
dem,  qui  quam  oculatum  ubique  illorum  temporum  testem  poeta  se 
praebeat  consideraverit  nemo  negabit.  Paridis  nomine  usus  Iuvenalis 
posterioris  (sive  Traiani  sive  Hadriani)  aetatis  artificum  insolentias  per- 
stringit.    cf.  Synnerbergium  p.  81  sqq.  Ribbeckium  in  editione  p.  XI  sqq. 

cere  diversis  virtutibus  vidimus  sed  ilhid  minus  mirum,  quod 
alter  deos  et  iuvenes  et  bonos  patres  servosque  et  matronas 
et  graves  anus  optime ,  alter  acres  senes  callidos  servos  pa- 
rasitos  lenones  et  omnia  agitatiora  melius'  eqs.  Unde  facile 
est  intellectu,  cum  haec  Quintilianus  litteris  mandaret  Deme- 
trium  et  Stratoclem  aut  Romana  reliquisse  aut  scaenam  non 
ludiorum  solum  sed  etiam  vitae. 


§.  5.     Homines  scelerati. 

Ponila  VI,  (53 1  parricida.  Scholion  quod  unde  sumptum 
sit  nescimus,  hoc  est  'Pontia  Publi  J)  Petroni  filia,  quem  Nero 
convictum  in  crimine  coniurationis  damnavit,  defuncto  marito 
filios  suos  veneno  necasse  convicta  cum  largis  se  epulis  one- 
rasset  et  vino ,  venis  incisis  saltans  quo  maxime  studio  ob- 
lectabatur  exstincta  est'.  Qua  ex  nota  titulus  fictus  est  Gru- 
terianus  p.  921,  6,  cuiùs  huc  transcribere  ineptias  supervaca- 
neum  est.  ^ 

Lucusta2)  I,  71  venefica,  quae  teste  scholiasta  oriunda  fuit 
ex  Gallia,  cetera  satis  nota  sunt  ex  Suetonio  Ner.  33.  Supplicio 
eam  tradidit  Galba.  Cass.  Dio  LXII,  3:  zòv  /uévvoi  aHfoov 
xal  zòv  Nccquogov  xóv  xe  Haroóftiov  xal  zip  yLovY.ovaia.v  ttjv 
(pao/ua/uSa  /.al  aXXovg  nvàg  itov  Irci  toi  Néotovog  IrciTtoXa- 

OaVTCOV   XCCTCC   T£  *TÌ]V    7tÓXlV    TtÙOCiV    ÓsÓSflévOUg  7l£QLCt%&rjVCCL  /.al 

fiera  tovto  xolao&rjvai  è/.ékevGev. 
Haec  de  mortuis. 


B.  Iam  difficilior  existit  quaestio  de  eis ,  quorum  de 
exitu  frustra  circumspexeris  testimonia.  Quamquam  non  ve- 
reor ,  ne  quis  sententiam  meam  ut  qui  hos  quoque  tum  vita 
decessisse  contendam  acrius  impugnet.  In  fine  (sub  littera  b) 
illos  adiciam  quos  quamquam  etiam  tum  fuisse  probabile  est 
tamen  iustis  de  caussis  Iuvenali  quasi  mortuos  suis  carmini- 
bus  inserere  licuit. 


l)  substituendum  esse  Titi  praenomen  statuit  Nipperdeius  ad  Tac. 
XVI,  17  (4).  —  2)  hanc  nominis  formam  tucntur  etiam  monumenta 
apud  Gruterum  p.  714,  3.  1139,  2  et  Mommsenum  I.  R.  N.  p.  6044. 

a.     §.  1.     Viri  publicis  muneribus  functi. 

Capito  Vili,  93.  Scholiasta  nihil  adnotat  nisi  quod  ex 
satira  ipsa  patet,  Cossutianum  Capitonem  Cilices  diripuisse. 
Hoc  autem  factum  est  anno  58  p.  Chr.  *).  Undecim  annis 
ante  Capito  causidici  partes  susceperat  legem  Cinciam  acriter 
aggressus  2).  Uude  facile  est  intellectu,  natalem  annum  Ca- 
pitonis  non  posse  poni  post  media  Tiberii  tempora.  Rane 
autem  satiram  e  versibus  169  sqq.  cognoscitur  3)  Traiani  po- 
steriore demum  aetate  absolutam  esse ,  ad  quam  Capitonis 
vitam  durasse  credibile  non  est. 

Fonteius  XIII,  17.  Duo  fuere  Iuvenalis  temporibus  eius 
nominis  consules,  quorum  alter  consulatum  gessit  anno  59, 
alter  octavo  anno  post.  Quapropter  sane  incertum  videretur, 
utrius  Fontei  poeta  meminerit  nisi  Borghesius  prudentissimus 
fastorum  arbiter  docuisset  4),  ubi  ad  defìnienda  tempora  unius 
consulis  nomen  adhiberetur,  eum  solere  nomjnari  qui  locum 
obtinuisset  priorem.  Iam  illius  nomen  lapis  Neapoli  reper- 
tus  5)  secundo  loco  exhibet,  nomen  huius  in  fastis  consulari- 
bus  6)  invenitur  praescriptum.  Qua  re  Borghesius  recte  Fon- 
teium  a.  67  consulenti  intellegit,  cuius  ex  consulatu  cum  sexa- 
ginta  annos  praeterlapsos  esse  idem  ille  versus  declaret,  fieri 
non  potuit  ut  Fonteius  etiam  tum  viveret.     ■ 


Pegasus  IV,  77  praefectus  urbi.  Scholiasta  memorabilia 
adscripsit  haec  'fìlius  trierarchi,  ex  cuius  liburnae  parasemo 
nomen  accepit,  iuris  studio  gloriam  memoriae  meruit  ut  liber 
vulgo,  non  homo  diceretur.  hic  functus  omni  honore  cum  pro- 


i)  cf.  Tac.  ann.  XIII,  33.  —  2)  ibid.  XI,  6.  —  3)  optimo  iure  Rib- 
beckius  (in  edit.  praef.  p.  10)  his  versibus  qui  tunc  fuerit  rerum  statum 
tecte  significari  statuit;  bella  autem  contra  Armenios  et  Assyrios  Tra- 
iani imperio  gesta  satis  nota  sunt.  Praeterea  vide  versum  120.  —  4)  in 
epistula  ad  0.  Iahnium  missa  'intorno  all'  età  di  Giovenale'.  Romae 
1847.  p.  30  sqq.  —  5)  in  Mommseni  I.  N.  3067.  —  6)  cf.  chronogra- 
phum  anni  354  (Abhandl.  der  k.  saechs.  Gesellsch.  d.  "Wiss.  phil.  hist. 
Klasse  II.  p.  619)  et  Cassiodorum  (ibid.  VIII.  p.  633). 


31 

vinciis  plurimis  praefuisset  urbis  curam  administravit.  hinc 
est  Pegasianum  SCtum\  Idem  notari  senatus  consultum  vi- 
detur  quod  'Vespasiani  Augusti  temporibus  Pegaso  et  Pusione 
consulibus'  factum  est  anno  incerto  !).  Iam  eodem  impera- 
tore Pegasum  ad  praefecturam  urbis  pervenisse  Pomponius  2) 
auctor  est,  Iuvenalis  autem  eum  paullo  ante  convocatimi  in  Al- 
banum  procerum  concilium  praefecturam  adeptum  esse  versu  77 
perspicue  significai  Cuius  testimonio  utpote  scriptoris  Pegaso 
aequalis  plus  tribuendum  videtur  quam  Pomponii.  Certe  non 
licet  Pegasi  praefecturam  inter  Sabinum  et  Aelianum  inter- 
ponere  3),  quorum  hic  munus  suscepit  circa  annum  72  4)  ne- 
que  bis  Pegasum  urbi  praefuisse  verisimile  est  neque  Corsi- 
mi 5)  sententia  arbitrati  praefecturam  eius  Vespasiano  vivo 
inceptam  imperatore  Domitiano  continuatam  esse  commenda- 
tur  Iuvenalis  ilio  lpositus  modo1.  At  utut  ea  res  est ,  hoc 
prò  explorato  habere  licet,  Pegasum  ante  Domitiani  mortem 
vitam  reliquisse,  certe  honorem  circa  annum  90  iam  relique- 
rat,  cum  Statii  Carmine  I,  4  tunc  urbis  praefecturam  gessisse 
doceamur  Rutilium  Gallicum  6). 

Gallicus  XIII,  157  praefectus  urbi.  Scholiasta  custodem 
urbis  inepte  cum  praefecto  vigilum  confundit.  Totius  loci 
sensum  rectissime  reddidisse  mihi  videtur  Heinrichius  p.  470 
interpretatus  'ein  Gallicus'.  Supra  qui  legerit  Rutilium  Gal- 
licum iam  sub  annum  90  ad  praefecturam  pervenisse  eundem- 
que  ex  Statio  (v.  53)  sexagesimum  annum  tum  iam  egressum 
fuisse  didicerit,  longe  aberit  ut  cum  Webero  p.  574  Gallicum 
usque  ad  annum  huius  satirae  127  (cf.  versum  17)  in  magi- 
stratu  permansisse  sentiat.  Quodsi  verum  esset,  Rutilius  mi- 
nimum per  triginta  septem  annos  praefecturam  administrasse 
putandus  esset.  Sed  quid  plura  cum  imperante  Traiano  quot 
praefecti  supervenerint  cuique  liceat  e  Corsinio  (p.  50  sqq.) 
perspicere.     Coniecerit  sane  quispiam  Iuvenalis  Gallicum  alium 


i)  instit.  Iustin.  II,  23.  §.  5.  —  2)  Digest.  I,  2.  §.  53.  —  3)  cf. 
Borghesii  observazioni  intorno  un'  iscrizione  Veneta  in  operum  tom.III. 
p.  315  sqq.  —  4)  cf.  Henzenum  in  annalibus  inst.  Rom.  1859.  p.  5  sqq. 
—  5)  cf.  seriem  praefectorum  urbis.  Pisis  1766.  p.  48.  —  6)  cf.  Fried- 
laenderum  in  progr.  laud.  p.  14. 

esse  atque  Statii,  sed  nusquam  apud  Corsinium  alius  Gallici 
nomen  repperi  et  si  refertas  esse  has  satiras  notis  hominum 
mortuorum  nominibus  reputamus ,  quae  tamquam  exempla 
orationem  illustrent,  non  dubium  videbitur  quin  prò  praefecto 
quolibet  Gallicus  nominetur.  In  hunc  vero  satirarum  scriptor 
eo  facilius  poterat  incidere,  quod  scelera  audiendi  copia  ac 
potestas  proximae  aetatis  praefectis  non  tanta  data  erat  quanta 
illi  propter  Domitiani  saevitiam. 

Crispinus  I,  27.  IV,  1  sqq.  e  Consilio  Domitiani.  Sat.  IV 
tam  fastidiose  atque  contemptim  Iuvenalis  de  hoc  principis 
convictore  loquitur,  ut  poetam  qui  de  periculis  Lucilianae  li- 
bertatis  praedixerat,  sic  in  vivum  hominem  invehi  equidem 
non  possim  mihi  persuadere.  Quid  quod  eodem  in  Carmine, 
quo  vivos  non  castigaturum  se  promittit,  nominatim  Crispi- 
num  adfert!  Est  vero  hoc  gravissimum  me  iudice  argumen- 
tum  quo  si  quis  Crispinum  Mario  Prisco  superstitem  fuisse 
coniecerit  eum  réfellas,  nisi  forte  rem  ita  velit  enodare ,  ut 
Crispinum  sub  illud  tempus  e  fortunae  fastigio  ad  nihilum 
reccidisse  statuat.  Non  repugnat  nostrae  sententiae  Martialis 
qui  ep.  VII,  99  et  Vili,  48  Crispini  meminit.  Nam  editus 
est  liber  illius  Vili  ineunte  anno  94  l). 

Montanus  IV,  107.  130  sqq.  e  Consilio  principis.  Scho- 
liasta  non  dignus  est  quem  inspicias.  Ex  morum  descriptione 
quae  versibus  136  sqq.  continetur ,  hunc  Montanum  eundem 
esse  atque  illum,  cuius  filio  Nero  pepercisse  dicitur,  Nipper- 
deius  recte  cognovit.  Nam  Taciti  2)  illud  'Montanus  patri 
concessus  est'  patrem  Neronis  gratiam  sibi  conciliasse  dare 
ostendit  3) ,  qua  autem  re  conciliaverit  ex  hac  satira  liquet. 
Iam  si  cum  Nipperdeio  facimus,  Montanum  hunc,  cui  filius 
erat  anno  66  p.  Chr.  adeo  adultus  ut  propter  detestanda  car- 
mina in  iudicium  vocaretur ,  vitam  in  Traiani  aetatem  vix 
producere  potuisse  in   propatulo   est.     Nam  temporum  ratio 


l)  Friedlaenderus  1.  1.  p.  10  sqq.  cf.  contra  Stobbium  p.  46  sqq. 
—  2)  ann.  XVI,  33.  —  3)  valde  igitur  vereor  ut  interpretes  ei  qui 
fìlium  intellegi  volunt  Heinrichius  p.  188  et  Haeckermannus  p.  229  (cf. 
Friedlaenderi  descr.  morum  I.  p.  108  adnot.  1)  fidei  satis  inventuri 
sint. 

postulat,  ut  natalem  Montani  annum  non  post  mediani  Tibe- 
rii  aetatem  differamus  J).  Denique  ipsa  morum  descriptio 
quam  Iuvenalis  edidit,  imprimis  versus  139  ad  mortuum  ho- 
minem spectare  videtur. 

Rubrius  IV,  105  e  Consilio  principis.  Vetus  illa  offensa, 
cuius  conscius  fuisse  Rubrius  fa.  1.  traditur,  a  scholiasta  sic 
explicatur  'iste  Rubrius  aliquando  Iuliam  in  pueritia  corrupe- 
rat  et  verebatur  ne  prò  hac  mercede  penas  ab  ipso  reposce- 
ret\  Quod  si  verum  est  (est  autem  nihil  quod  scholiastae  op- 
ponas)  quis  dubitet  intellegere  Rubrium  Gallum,  qui  Caeci- 
nam  in  eam  voluntatem  adduxisse  fertur,  ut  derelictis  Vitel- 
lii  partibus  anno  69  ad  Flavium  Sabinum  Vespasiani  fratrem 
transiret  2).  Eiusdem  paullo  post  plurima  fuit  opera  in  bello 
Sarmatico ,  quod  feliciter  confecit  3).  Inde  fortasse  cur  cle- 
mentem  in  Rubrium  Domitianus  se  praebuerit  licet  repetere. 
Num  post  concilium  illud  poenas  Rubrius  luerit  ignoramus, 
at  cum  maledico  dente  a  Iuvenale  carpatur,  haud  facile  Ner- 
vae  eum  superstitem  fuisse  suspicamur 4).  Neque  omitten- 
dum  est  iam  anno  68  p.  Chr.  tam  maturae  eum  fuisse  aeta- 
tis  ut  contra  Galbam  exercitum  duceret  5). 

Veionio  III,  185.  IV;  113.  VI,  113  e  Consilio  principis. 
Frustra  testimonia  quaeres  quibus  innixus  ad  Traiani  aeta- 
tem Veientonem  detrudas.  Parum  accurate  disputans  Webe- 
rus  p.  319  lectorem  relegavit  ad  Plinii  epistulas  IV,  22  et  IX, 
13,  in  quibus  illum  effugit  Nervae  tempora  tangi.  A  e  priore 
loco  ille  princeps  nominatim  inducitur,  in  altera  epistula  pri- 
mum  'occiso  Domitiano  statui  mecum  ac  deliberavi  esse  ma- 
gnani pulchramque  materiam  insectandi  nocentes',  deinde  in- 
termissis  paucis  sententiis  'ac  primis  quidem  diebus  redditae 
libertatis  prò  se  quisque  inimicos  suos  oppresserant'  satis  de- 


l)  prave  igitur  ad  hunc  Montanum  Plinii  epistulara  Vili,  6  missam 
statuit  Haakhius  in  Pauli  encycl.  II.  p.  799  |n.  15  cum  epistula  quem 
adloquitur  Montanum  Claudii  temporibus  nondum  vixisse  ipsa  patefa- 
ciat.  —  2)  cf.  Tac.  hist.  II,  99.  -  ^)  testis  est  Iosephus  b.  i.  VII, 
4,  3.  —  4)  iste  Rubrius  Gallus  qui  Traiani  temporibus  consulatum 
gessit  (cf.  Digest.  XL,  5  1.  26  §  7)  certe  alius  fuit  inferior.  cf.  Haak- 
hiuni  1.  1.  VI,  1  p.  558.   —      •">)    ci".  Cass.  Dion.  LXIII,  27. 

ò 

clarant  initia  describi  Nervae.  Nihil  aliud  igitur  hae  epistu- 
lae  demonstrant  quam  circa  annum  97  p.  Chr.  Veientonem 
etiam  vixisse  quamvis  senem  despectum  a  plerisque. 


§.  2.     Viri  docti. 

Celsus  VI,  245  iurisconsultus.  Scholiasta  haec  habet 
'oratori  illìus  temporis  qui  septem  libros  institutionum  scriptos 
reliquit'  oratorem  ab  iurisconsulto  non  distinguens  l).  Duo 
fuere  luventii  Celsi,  pater  et  filius.  Pomponius  in  dig.  1,  2 
§53  'Pegaso  [successit]  Celsus,  patri  Celso  Celsus  filius  et 
Priscus  Neratius,  qui  utrique  consules  fuerunt,  Celsus  quidem 
et  iterum'.  Nullam  equidem  video  caussam,  cur  plerique  in- 
terpretes  Celsum  intellegi  velint  filium.  Sententia  loci  haec 
est:  feminae  a  maiorum  moribus  deficientes  ipsae  iam  com- 
ponunt  libellos  legumque  tam  sunt  peritae,  ut  cum  celeberri- 
mo quoque  iurisconsulto  possint  contendere.  Unde  poetam 
de  praetore  Celso  cogitasse  iniuria  concludunt,  cuius  opinio- 
nis  levitas  vel  ex  eo  cognoscitur,  quod  satiram  VI  ante  Celsi 
filai  praeturam  conscriptam  esse  verisimile  est.  Praetura 
enim  incidit  in  annum  106  vel  in  proximum  2),  certe  in  po- 
steriorem  quam  a.  103,  cui  anno  satiram  VI  supra  adsigna- 
vimus.  Itaque  Heinrichio  (p.  242)  et  Teuffelio  (p.  217)  ego 
adsentior,  quibus  Celsus  pater  memorari  visus  est.  Ut  de 
plerisque  qui  tunc  fuere  iurisconsultis,  ita  de  Celso  nihil  fere 
novimus,  ne  hoc  quidem  cum  'in  Consilio  Duceni  Veri  consulis' 
fuerit  3)  quo  id  anno  factum  sit.  Prope  autem  ad  veritatem 
accedere  nobis  videmur  si  circa  Claudii  tempora  Celsum  na- 
tura fuisse  statuimus.  Nam  filius  anno  106  ad  praeturam 
provectus  non  potest  post  media  Vespasiani  tempora  lucem 
aspexisse  4).  Proinde  inter  vivos  referendum  esse  Celsum 
patrem  nullo  modo  consequitur. 


l)  cf.  Zimmern.  hist.  iuris  privati  I  §  28  adnot.  27.  —  2)  cf. 
Moramsenum  1.  1.  p.  48.  —  3)  cf.  Zimmern.  1.  1.  adnot.  11.  —  4)  nam 
praetoris  munus  ab  imperatoribus  eis  tantum  deferri  solitum  est,  qui 
minimum  tricesimum  annum  excesserant. 

Quiniilianus  VI,  75.  280.  VII,  186  sqq.  rhetor.  Quae- 
cunque  superiores  viri  docti  de  Quintiliani  temporibus  scrip- 
sere  fere  nugas  esse  futilesque  captiones  iam  dudum  per- 
spectum  est.  Dodwellus  J)  imprimis  commenta  commentis 
exaggerans  2)  ad  definiendam  rhetoris  celeberrimi  vitam  vix 
quicquam  contulit.  Ille  cum  natalem  annum  42  esse  statuis- 
set,  Driesenus  comparatis  eis  quae  in  institutionibus  extant 
testimoniis 3)  ortum  Quintiliani  ad  annum  fere  35  referendum 
esse  acute  intellexit.  Pariterque  Dodwellus  sine  insta  caussa 
exitum  eius  usque  ad  Hadriani  aetatem  (a.  118)  proferri  vo- 
luerat.  Qua  de  re  etiamsi  nemo  adhuc  accuratius  quaesivit, 
tamen  non  defuere  nostra  memoria  qui  multo  antea  Quinti- 
lianum  mortem  obiisse  suspicarentur  Nerva  imperante  aut 
adeo  Domitiano  4).  Ac  receptus  iam  erat  a  Suetonio  inter 
viros  illustres  utpote  mortuus.  Praeterea  qui  in  praefatione 
sexti  libri  quam  fracto  afflictoque  animo  orbitatem  suam  de- 
ploret  atque  omnino  vitam  deprecetur  legerit,  non  gravabitur 
senem  agnoscere  morti  propinquum  5).  Satis  autem  constat, 
iam  tum  sexagenarium  Quintilianum  fuisse  atque  ab  ilio  tem- 
pore usque  ad  publicatam  satiram  VI  minimum  novem  an- 
norum  spatium  intercessi t. 

Statius  VII,  83.  Commenta  Dodwelliana  primus  discus- 
sa Aemilius  Grosse  6)  neque  id  infeliciter ,  quoniam  summos 
demonstravit  errores,  e  quibus  reliqui  penderent,  in  hoc  ta- 
men acquievit.  Multo  accuratius  de  Statii  vita  nuper  egit 
Imhofius  7).     Restituta  III,  5,  24  codicum  lectione  ('servat  et 


l)  in  armalibus  Velleianis  Quintilianeis  Statianis.  Oxonii  1698.  — 
2)  cf.  Niebuhrii  kl.  hist.  Schriften  p.  113.  —  3)  x,  1,  24.  VI,  1,  14. 
YIII,  3,  31.  X,  1,  96.  V,  7,  7.  XII,  11,  3.  —  *}  ut  Rothius  in  praef. 
edit.  Suet.  p.  77.  —  5)  forsitan  obicias  Plinii  epistulam  VI,  32  unde 
cum  Quintiliani  filia  nubere  vellet  Plinium  quinquaginta  milia  nummum 
in  dotem  contulisse  discimus,  at  permotus  Quintiliani  ipsius  quod  supra 
protuli  de  orbitate  testimonio  —  est  autem  Plinii  epistula  si  multum 
concedo  duodecim  annis  post  scripta  —  sequor  C.  Fr.  Hermannum,  qui 
nominibus  tantum  Plinii  amicum  cum  rhetore  convenire  probabiliter 
statuit.     cf.    ind.   lect.    acad.    Georg.  Aug.   a.  h.  s.  XLIII   p.  17  sqq.  — 

6)  Observatorum    in   Statii   silvis  specimen,   dissert.    Berolini    1861.    — 

7)  P.  Papinii  Statii  ecloga  ad  uxorem,   Halae  1863  p.  15  sqq. 

in  senium')  Statium  cum  ad  uxorem  misit  hanc  epistulam 
iam  senem  fuisse  aut  certe  senescentem  certo  scimus.  '  Porro 
cum  hanc  epistulam  post  annum  94  scriptam  esse  ille  osten- 
derit,  verisimile  habebitur  etiam  quod  addit  non  facile  poe- 
tam  post  annum  40  natum  fuisse  1).  Iure  autem  ne  ex  Iu- 
venale  diutius  quam  vulgo  creditur  2)  vixisse  Statium  con- 
cludamus  cavere  nos  iubet  quamvis  aliunde  hoc  colligi  posse 
ipse  arbitratus.  Quod  nescio  equidem  unde  compertum  habeat, 
neque  nunc  opus  est  vocari  in  disceptationem ,  quia  Statius 
postquam  a.  94  certamine  Capitolino  victus  Romam  reliquit 
ac  migravit  Neapolim 3)  ferme  mortili  loco  haberi  coeptus  est. 
In  carmi nibus  eius  post  Domitianum   facta  nulla  reperiuntur. 

His  nominibus  ea  adiungam  quae  Iuvenali  cum  Martiale 
communia  sunt.  Qui  cum  paene  viginti  annis  ante  satirarum 
scriptorem  epigrammata  edere  inceperit,  hos  quoque  homines 
fuisse  mortuos  verisimile  est.  Institutum  ordinem  ne  inter- 
rumpamus,  doctus  homo  accedit  hic: 

Cordus  I,  2.  Ili,  203  sqq.  4)  pauper  poeta,  cf.  Mart.  II, 
57.  V,  23.  27.  Publicavit  Martialis  librum  V  decimo  anno 
ante  5)  Iuvenalis  satiram  I. 


§.  3.     Artifices  scaenici. 

Glaphyrus  VI,  74.      Floruit  iam   sub   annum   88  vel  90. 
cf.  Mart.  IV,  5.     Eodem  autem  tempore  in  scaena  versabatur: 


l)  Dodwellus  poetae  ortum  ad  annum  61  rettulerat.  —  2)  Sunt 
qui  Dodwellum  secuti  annum  96  poetam  egressuni  esse  omnino  negent. 
cf.  Duebnerum  in  editionis  praefatione  p.  3.  —  3)  cf.  libri  IV  epistu- 
lam ad  Marcellum.  —  4)  vulgatur  'Codrus'.  Discrepantiae  quae  utroque 
loco  est  librorum  ne  multum  tribuas.  Etiam  Martialis  manuscripti  pa- 
riter  variant,  optimi  quidem  praebent  'Cordus'.  Eandem  nominis  for- 
mam  Pithoeanus  in  sat.  I  exhibet.  In  tertia  autem  satira  praesertim 
cum  nomen  varie  scribatur,  non  diversum  hominem  notari  existimave- 
rim.  Sane  Cordus  supra  Theseidem,  infra  carmina  graeca  composuisse 
dicitur,  sed  graecis  litteris  valde  eum  studuisse  etiam  e  priore  loco  li- 
cet  conicere.  —  5)  De  Martialis  carminum  temporibus  sequor  Fried- 
laenderum  in  progr.  laudato  a.  li.  s.  LXII. 

Polito  VI,  387.  VII,  176  quippe  qui  in  eiusdem  libri  IV 
epigrammate  61  nominetur. 

Thymele  I,  36.  VI,  66.  Vili,  187  mima.  Anno  81  vel 
84  quantopere  populo  Romano  in  deliciis  fuerit  ostendit  Mar- 
tialis  I,  4.     Eodem  epigrammate  celebratur: 

Lalinus  I,  36.  VI,  44  archimimus.  Scholiastae  priore 
loco  haec  adnotanti  'Latinus  ....  mimus  quasi  conscius 
adulterii  Messalinae  uxoris  Neronis  ab  ipso  occisus  est'  in 
mentem  venerat  aut  Paris  pantomimus  a  Domitiano  aut  Pa- 
ris histrio  a  Nerone  aut  Mnester  pantomimus  a  Claudio  in- 
terfectus.  Latinus  etiam  anno  95  Domitiano  in  deliciis  erat, 
ut  ratiocinari  licet  e  Martialis  epigrammate  IX,  28.  Quo 
maioribus  ibi  laudibus  cumulatur,  eo  magis  mirum  videbitur, 
quod  in  posterioribus  Martialis  carminibus  et  quidem  eis  quae 
Nerva  ac  Traiano  imperatoribus  emissa  sunt  nomen  eius  nus- 
quam  adparet.  Ac  si  consideras  potentem  hunc  aulicum  l) 
in  satira  Iuvenalis  prima  nequissimis  delatoribus  simpliciter 
adiungi,  vix  usque  ad  Traiani  aetatem  credas  eum  perduxisse 
vitam,  immo  aut  mortuus  erat  aut  ita  mortui  similis,  ut  sin  e 
ulla  dubitatione  detestabili  hominum  generi  adscribi  posset. 
Massam  et  Carum,  quibuscum  Latinus  consociatur,  iam  febri 
periisse  alterum.  alterum  damnatum  fuisse  ante  Marium  Pri- 
scum  certo  scimus. 


§.  4.     Homines  inferiores  ac  sordidi. 

Aufidius  IX,  25  moecbus.  Longe  ante  id  quo  satira 
scripta  est  tempus  eum  corrupisse  mulieres  adparet  e  Mar- 
tialis epigrammate  V,  61  qui  liber  editus  est  anno  90.  Nam 
in  satira  IX.  quamquam  nihil  quod  certum  indicet  tempus 
video,  tamen  eum  Synnerbergio  p.  77  argumenti  meditate  et 
toto  orationis  colore  eandem  poetae  aetatem  prodi  sentio,  ad 
quam  proxime  antecedentes  satirae  pertineant. 

Catullo,  II,  49.  X,  ìi22  meretrix,  quam  sordidam  artem 
exercuisse   videtur   circa  annunci  94  risa  a  Martiale  VIII,  53. 


>)   cf.  Suet.  Dom.  15. 

Chiotte  III,  136  meretrix.  In  nullum  scortimi  Martialis 
saepius  invehitur  quam  in  Chionem,  vide  I,  34,  7.  92,  6.  Ili, 
30,  4.  34.  83,  2.  87.  97.  XI,  60.  Unde  eam  intra  annos  81 
et  96  corpore  vulgato  infamem  fuisse  discimus;  ab  hoc  au- 
tem  anno  usque  ad  Isaei  rhetoris  adventum,  cuius  in  sat.  III, 
94  mentio  fit,  aliquot  anni  praeteriere  amplius. 

Cosmus  Vili,  86  myropola.  Inepta  certe  est  scholiastae 
interpretatio  'Cosmus  luxuriosus  fuit  qui  solium  in  quod  de- 
scendebat  multis  diversorumque  unguentorum  odoribus  misce- 
bat\  cf.  Mart.  I,  87.  Ili,  55.  82,  26.  IV,  53.  IX,  26.  XI,  8, 
9.  15,  6.  18,  9.  50,  6.  XII,  55,  7.  65,  4.  XIV,  59.  110,  146 
cuius  liber  XII  cum  primo  vere  anni  101  publicatus  sit  i) 
etiam  tum  Cosmum  unguentariam  exercuisse  negari  vix  pote- 
rit,  nisi  unguenta  a  celebri  quondam  myropola  tractum  no- 
men  diutius  servasse  statuimus.  Utut  iudicas,  usque  ad  po- 
steriorem  Traiani  aetatem  quam  satirae  versus  169  sqq.  signi- 
ficant  Cosmum  pervenisse  vivum  compertum  non  est. 

Hamillus  X,  224  turpissimus  pedico  anno  93.  cf.  Mart. 
VII,  62.  Satiram  X  posterioribus  poetae  temporibus  attri- 
buendum  esse  omnes  consentiunt. 

Lycisca  VI,  123  lupa.  Circa  annum  90  Lyciscam  male 
audiisse  Martialis  IV,  17  auctor  est  eodemque  tempore  famo- 
sus  fuit 

Naevolus  IX,  1  sqq.  cinaedus,  cuius  perditos  mores  Mar- 
tialis castigat  IV,  83.     cf.  Ili,  71.     Accedit  denique 

Matho  I,  32.  VII,  129.  XI,  34  mediocris  pauperque  cau- 
sidicus.  A  Martiale  ter  deridetur  IV,  79.  X,  46.  XI,  68  quo 
loco  sub  exitum  anni  96  etiam  in  vita  fuisse  Mathonem  do- 
cemur.  Neque  enim  ep.  X,  46  in  altera  demum  editione 
quam  Nerva  imperante  prodiisse  dixi  adiectum  esse  putatur  2). 


b.     §.1.     Aula  imperatoria. 

Ber  onice  VI,  156  soror  Agrippae.     Titus  Vespasianus  cum 
bellum  contra  Iudaeos  gessit,  Beronice  tricesimum  fere  annum 


l)  cf.  Mommseimm  1.  1.  —     2)  cf.  Stobbium  p.  64  sqq. 

excesserat  l).  Paucis  annis  post  cum  fratre  Romam  profecta 
Titi  animuni  ita  pellexit,  ut  perbrevi  illum  consuetudine  im- 
plicatimi haberet,  sed  Titus  mox  formosae  reginae  complexus 
fugiens  in  Iudaeam  abire  eam  iussit.  linde  rediit  quidem 
anno  79,  sed  a  palatii  ianua  repulsa  ite-rum  in  patriam  re- 
vertit2).  Ubi  tum  vixeritne  etiam  plus  sexaginta  annos  nata 
an  fuerit  mortua  ignoratur. 

§.  2.     Viri  publicis  muneribus  functi. 

Massa  I,  35  Baebius  potens  delator.  Idem  quod  Iuve- 
nalis  de  Massa  iudicium  fert  Tacitus  bist.  IV,  50  'Baebius 
Massa  e  procuratoribus  Africae  iam  tunc  [anno  70]  optimo 
cuique  exitiosus  et  inter  caussas  malorum  quae  mox  tulimus 
saepius  rediturus'.  Cuius  intolerabile  imperium  non  solum 
Afri  sed  etiam  Baetici  seDserunt,  quo  factum  est  ut  anno  93 
reus  factus  3)  Nerva  imperante  cum  legati  provinciae  Baeti- 
cae  Plinti  fidem  implorassent  damnaretur  4);  decreverat  au- 
tem  senatus,  ut  bona  eius  publice  custodirentur.  cf.  Plin.  ep. 
VII,  33. 

Palfurius  IV,  53  Sura  potentissimus  Domitiani  aetate 
delator.  Cum  morte  tyranni  concidit  etiam  illius  potentia. 
Scholiasta  'Palfurius  Sura  consularis  filius  sub  Nerone  lucta- 
tus  est,  post  inde  a  Vespasiano  senatu  motus  transivit  ad 
stoicam  sectam,  in  qua  cum  praevaleret  et  eloquentia  et  artis 
poeticae  gloria,  abusus  familiaritate  Domitiani  acerbissime 
partes  delationis  exercuit,  quo  interfecto  senatu  accusante 
damnatus  est,  cum  fuissent  inter  delatores  potentes  apud  Do- 
mitianum  bi:  Armillatus,  Demostenes  et  Latinus  archimimus 
sicut  Marius  MSximus  scribit  5). 


i)  cf.  Ewaldium  1.  1.  VII  p.  26  adnot,  1.  —  2)  cf.  Cass.  Dion. 
LXVI,  15  et  18.  —  3)  cf.  Momsenum  p.  40  sqq.  —  4)  inde  qui  fieri 
potuerit,  ut  Martialis  summus  blanditiarum  artifex  Massam  XII,  29 
aperte  inter  fures  referret  sponte  intellegitur.  —  5)  quod  additamen- 
tum  omnes  ita  explicaverunt,  ut  totani  oninino  scholiastae  adnotationem 
e  Mario  Maximo  transcriptam  censerent.  At  quoniam  laxius  quae  de 
aliis  delatoribus  exponuntur  per  'cum'  particulam  adiuncta  sunt  (cf. 
Probi   scholion),    dubito   an  Maximi   auctoritate   praeter  extrema  haec 

Marius  Priscus  I,  49.  Vili,  120.  Pro  consule  rexit  Afros 
eisque  accusantibus  de  repetundis  Traiano  tertium  consule 
anno  100  damnatus  est.  Vicit  enim  sententia  'septingenta 
milia  quae  acceperat  Marius  aerario  inferenda,  Mario  urbe 
Italiaque  interdicendum'  !).  Reliquum  tamen  habuit  teste 
Iuvenale  tantum  praedae  ut  in  exilio  extra  modum  helua- 
retur. 


§.  3.     Viri  docti. 

Egnatius  Celer  III,  116  pkilosophus ,  Bareae  Sorani  pro- 
ditor.  Vespasianus  ubi  imperium  nactus  est  ab  amicitiae 
proditore  petiit  poenam  anno  70.  Tac.  hist.  IV,  40  'repeti 
inde  cognitionem  inter  Musonium  Rufum  et  Publium  Celerem 
placuit  damnatusque  Publius  et  Sorani  manibus  satisfactum'. 
cf.  seholion  ad  I,  33.  In  exilium  autem  eum  eiectum  esse 
Cassius  Dio  LXII,  26  auctor  est. 

Isaeus  III,  74  sophista  Assyrius  2)  qui  ut  diserti  ac  fa- 
cundi  hominis  exemplum  inducitur.  Omnium  enim  oculos 
eum  Romae  in  se  convertisse  locupletissiraus  testis  est  Plinius 
ep.  II,  3.  Quae  epistula  anno  98  vel  subsequente  scripta  3) 
Romam  Isaeum  advenisse  circiter  Traiani  initia  imperii  de- 
monstrat.  Per  breve  autem  tantum  tempus  sophistam  Romae 
esse  moratum  iure  eum  e  totius  epistulae  indole  ratiocinari 
posse  mihi  videor  tum  hisce  ex  verbis  'dices  :  habeo  hic  quos 
legam  non  minus  disertos:  etiam,  sed  legendi  semper  occasio 
est,  audiendi  non  semper'  eisque  quae  sequuntur  in  fine  'quae 
omnia  bue  tendunt,  ut  audias  Isaeum  vel  ideo  tantum  ut  au- 
dieris'.  Iam  igitur  ut  omittam  haud  paucis  «nnis  satiram  III 
post  Isaei  adventum  scribi  potuisse  4)  hoc  quidem  perdubium 


etiam  prior  pars  nitatur.  —  !)  cf.  Plin.  ep.  II,  11.  —  2)  cf.  Philo- 
stratum  de  vitis  sophistarum  I,  20  e.  1.  —  3)  cf.  Mommseuum  p.38  sqq. 
—  4)  longe  autem  abest  ut  Syrmerbergii  sententiam  probem  qui  p.  66 
Iuvenalis  verba  in  Isaeum  fortasse  nondum  Eoraam  profectum  cadere 
statuit.  Etenim  quid  magis  est  consentaneum  quam  expertum  et  quasi 
oculatum  testem  Iuvenalem  Isaei  memoriam  repetere?  hinc  grave  illud 
'torrentior'. 

est,    imm  Isaeus  cum  Iuvenalis   eam   scripsit  etiam  tum  Ro- 
mae  versatus  sit. 


Subiungo  tres  homines  de  quibus  praeter  Iuvenalem  lit- 
terarum  monumenta  nihil  fere  nisi  nomina  nobis  tradiderunt. 
Sunt  autem  hi: 

Armillatus  IV,  53  Palfurii  Surae  aequalis.  Scholiasta 
quae  excerpsisse  se  dicit  e  Mario  Prisco,  ex  eis  nihil  elicies 
nisi  quod  didiceris  ab  ipso  Tuvenale,  Armillatum  apud  Domi- 
tianum  multum  valuisse  delationibus.  Ideoque  post  fautoris 
necem  Armillatum  succubuisse  ut  Palfurium  inimicorum  insi- 
diis  satis  verisimile  videtur. 

Heliodorus  VI,  373  chirurgus.  Nil  prodest  scholion  'me- 
dicus  illius  temporis'.  Chirurgum  qui  laudant  medici  anti- 
qui, eorum  nullus  ad  nomen  adiunxit  patriam  aut  aetatem  '). 
Recentiores  quidem  historiae  medicae  periti  2)  quod  testimo- 
nium  de  eo  ante  Iuvenalem  nemo  dixit  Traiano  imperatore 
floruisse  eum  consentiunt  aequalem  Archigenis.  At  quando 
vivere  desierit  piane  incompertum  est. 

Iuncus  XV,  27  consul.  Permirum  est  quod  fuere  qui  vi- 
tiosae  malorum  librorum  scripturae  'Iunio'  plus  fidei  habe- 
rent  3)  quam  optimae  ac  vetustissimae  'Iunco'  4).  Quidquid 
enim  de  Iuvenalis  vel  vita  vel  codicibus  statuis,  bisyllabum 
cIunio'  prorsum  non  est  tolerabile.  Atqui  anno  127  consula- 
tum  gessisse  demonstravit  Borghesius  5)  L.  Aemilium  Iun- 
cum,  cuius  nomen  inveniretur  etiam  apud  Ulpianum6).  Bor- 
ghesii  disputationem ,.  quoniam  libellum  satis  rarum  necdum 
repetitum   contigit   mihi  ut  adhiberem  7),    paucis  comprehen- 


i)  Theodorus  Lenz  de  Heliodori  veteris  chirurgi  fragmentis.  diss. 
Gryphiswald.  a.  1846  p.  3.  —  2)  Sprengelius  1.  1.  p.  126.  Heckerus 
in  hist.  medie.  Berolini  1822  I  p.  460.  cf.  Kuehnii  additamenta  ad 
elenchum  medicorum  veterum  a  Io.  A.  Fabrieio  in  bibliotheca  graec. 
voi.  XIII  p.  17—456  exhibitum.  spec.  XVI.  Lips.  1828  p.  4.  —  3)  ut 
Haeckermannus  in  libro  'die  Exegese  C.  Fr.  Hermanns'  inscripto  p.  37. 

—  4)  nullius  momenti  sunt  'Vinco,   Vinio,   Iuno'  quorum  origo  mani- 
festa est.  —      5)  in  epistula  iam  laudata.  —      6)  Dig.  XL,  5  1.  28  §.  4. 

—  ')  contigit  autem   eximia  V.  111.  0.  Iahnii  benignitate  cui  lubenter 

dam.  Apud  Ulpianum  qui  memorantur  consules  Aemilius 
Iuncus  et  Iulius  Severus  eos  prave  confuderant  cum  eorun- 
dem  fere  nominum  qui  Commodo  imperante  fuere  consulibus, 
quos  detecta  Lucillae  coniuratione  occisos  Lampridius  i)  tra- 
didit.  At  cum  Antoninus  Pius  ad  senatus  illud  consultum, 
quod  Aemilio  lunco  et  lulio  Severo  consulibus  factum  erat, 
rescripsisse  dicatur  2)  necesse  est  hos  ante  id  tempus  fuisse 
consules.  Iam  memorabili  casu  factum  est,  ut  inventum  in 
Sardinia  diploma  militare  3)  et  Hadrianum  tribunicia  pote- 
state  undecimum  fungentem  prae  se  ferret  et  eas  consula- 
rium  nominum  reliquias,  e  quibus  Borghesii  acumen  nullo 
negotio  eruit  lL.  A[em]ilio  lunco  Sex.  Iulio  Severo  cos.'  Quare 
consules  hos  incidisse  docemur  in  annum  127  tumque  factum 
esse  et  quod  Ulpianus  commemoravit  senatusconsultum  et  quod 
Iuvenalis  narrat.  Neque  est  quod  post  hunc  annum  satiram 
illam  scriptam  esse  redarguat,  immo  etiam  XIII.  satira  sub 
idem  tempus  composita  est.  Verba  Iuvenalis  lnuper  consule 
lunco'  mortuumne  hominem  notent  an  vivum),  nec  potest  de- 
cerni neque  interest,  quoniam  Iuncum  Iuvenalis  nihil  aliud 
quam  nominat  tanquam  in  fastis,  non  vexat. 


Caput  III.     Homines  ignoti. 

In  neutram  partem  de  eis  iudicare  licet  qui  piane  ignoti 
sunt,  etiamsi  vivos  eorum  ex  numero  aliquot  fuisse  non  prae- 
fracte  negaverim.  Non  pauca  autem  inveniuntur  nomina,  qui- 
bus non  tam  singuli  certique  homines  quam  totus  ordo  no- 
minum repraesentari  videatur.  Itaque  in  Jiac  parte  proferam 
quae  argumenta  satirarum  ac  rerum  conexus  suppeditant;  no- 
mina autem  ad  litterarum  ordinem  disponam. 


hic  gratum  animimi  meum  profiteor.  —  1)  Commod.  4  'interfecta  et 
Vitrasia  Faustina  et  Velius  Kufus  et  Egnatius  Capito  consulares.  in  exi- 
lium  autem  acti  sunt  Aemilius  Iuncus  et  Atilius  Severus  consules*.  — 
2)  Dig.  ibid.  1.  51  §.  9.  —  3)  ediderunt  Cardinalis  in  actis  academ. 
Rom.  archaeol.  a.  h.  s.  XXXV  tom.  VI  p.  231  et  Baillius  in  actis  acad. 
Taurin.  tom.  XXXIX. 

Acilius  IV,  94  pater  e  Consilio  Domitiani.  De  scholio 
corrupto  supra  iam  egimus.  Acquiescendum  est  in  Iuvenalis 
testimonio,  Acilium  ad  summam  senectutem  provectum  anno 
85  in  Consilio  principis  fuisse.  Nani  ne  illud  quidem,  quod 
Imhofius  i)  nobis  persuadere  voluit,  patrem  iam  Neroniano 
aevo  consulis  munere  functum  esse  satis  constat  2). 

Acne  VI,  70.  Pithoeani  scriptura  'subligar  acne'  aperte 
corrupta  est.  Poeta  ut  colligimus  ex  adiectis  nominibus  thyrsi 
et  subligaris  cogitasse  videtur  de  partibus  quibusdam  fabulae 
ex  historia  Bacchi  petitae  3).  Desiderato  igitur  nomen  aut 
personae  in  illa  fabula  inductae  aut  histrionis  illas  partes 
agentis  4).  Itaque  deteriorum  codicum  lectio  'Acci'  quae  e 
Pithoeani  correctura  'actu'  emanasse  putanda  est  huic  loco 
non  convenit.  Placet  vero  Ribbeckii  5)  ingeniosa  coniectura 
'Hagni'  (quod  nomen  extat  apud  Gruterum  p.  581,  6)  quo- 
niam  ad  Pithoeani  scripturam  proxime  accedit  aliique  artifi- 
ces  scaenici  et  superius  et  inferius  enumerantur.  Is  quidem 
Hagnus  mulieribus  tantopere  in  deliciis  fuisse  dicitur  ut  clau- 
sis  theatris  thyrsum  eius  et  subligar  manibus  tenerent. 

Aelia  VII,  71.  Quamlibet  significari  puta  pauperem  mu- 
lierem  histrionis  atellanici  amplexu  contentam.  Nam  Aelia 
gens  paupertatis  patientia  fuit  insignis.  Val.  Max.  IV,  4,  8 
'quid  Aelia  familia  quam  locuples?  sedecim  eodem  tempore 
Aelii  fuerunt,  quibus  una  domuncula  erat  eodem  loci,  quo 
nunc  sunt  Mariana  monumenta  et  unus  in  agro  Veiente  fun- 
dus  minus  multos  cultores  desiderans  quam  dominos  habebat' 
eqs. 

Aemilius  V,  64  quivis  causidicus  nobili  loco  ortus.  Op- 
ponitur  tenuioribus  causidicis,  quibus  meritum  praemium  non 


!)  in  libro  de  T.  Flavio  Domitiano  p.  76.  —  2)  cf.  Preunerum  in 
Pauli  encycl.  I2  p.  113  n.  7.  —  3)  cf.  Friedlaenderum  in  indice  lect. 
Regim.  a.  h.  s.  LIX.  —  4)  ita  num  iam  scholiasta  senserit  interpre- 
tans  'vestem  tragoedi'  parum  liquet.  —  5)  in  mus.  rhenano  XIII  p.  150, 
quo  quidem  loco  Ribbeckius  scribere  maluerat  'hagnae',  cui  voci  'tri- 
stes'  quasi  interpretamentum  superscriptum  esset,  damnato  versu  69 
praesertim  cum  ludos  et  consulares  et  Palatinos  inter  plebeios  et  Me- 
galesia  intercessisse  constaret,  attamen  Friedlaendero  adsentior  istam 
coniecturam  spernendam  esse. 

persolvitur.  Mea  opinione  in  universum  poeta  de  iuriscon- 
sultis  disputat  usque  ad  versum  129,  deinde  ad  singula  tran- 
sit  exempla.  Docemur  autem  quantum  tunc  Romani  si  quem 
defensorem  sibi  adoptabant  gentis  eius  ac  vitae  splendori  tri- 
buerint. 

Albina  III,  130  dives  nobilisque  vidua  ab  heredipetis 
pressa.     Cognomen  gentis  Postumiae  proprium  erat. 

Alledius  V,  118  ganeo  qui  quanta  existat  rei  frumenta- 
riae  inopia  nihil  curat,  dummodo  tuberà  gignantur  imbribus. 
Eiusdem  nominis  eques  Romanus  apud  Tacitum  ami.  XII,  7 
memoratur. 

Amhrosius  VI,  77  choraules.  Agitur  de  impuro  mulie- 
rum  in  scaenicos  amore. 

Antìochus  III,  98  histrio  ut  videtur  celeberrimus ,  nam 
confertur  cum  Demetrio  comoedo. 

Apula  VI,  64  simplex  puella  lasciviis  vitae  urbanae  non- 
dum  imbuta.  Simillime  paullo  infra  v.  167  Venusina  feminis 
urbanis  opponitur,  unde  Apulas  etiam  tum  bene  audisse  li- 
quet.     cf.  Hor.  epod.  2,  42. 

Artorius  III,  29.  Scholiasta  qui  adnotavit  'per  Artorium 
et  Catulum  ignobiles  et  sordidos  et  malis  artibus  viventes 
homines  vult  intelligi,  qui  ex  sordidis  rebus  divites  sunt  facti' 
sententiam  non  penitus  perspexisse  putandus  est.  Mihi  qui- 
dem  Iuvenalis  sordidos  nobiles  et  ignobiles  perstringere  vide- 
tur, ex  illis  Catulum,  ex  his  Artorium  eligens.  Nomen  Ar- 
torium saepenumero  legitur  in  inscriptionibus  apud  Gruterum, 
Mommsenum  *),  Renerium  (les  inscriptions  de  l'Algerie). 

Arviragus  IV,  127  regulus  Britannorum.  De  rebus  post 
Agricolam  in  Britannia  gestis  prope  nihil  notum  est,  incidit 
autem  id  in  quo  Veiento  Arviragum  Romanorum  armis  ces- 
surum  esse  vaticinatur  concilium  in  idem  fere  tempus,  quo 
Agricola  redux  factus  est  2). 

Asluricus  111,211.  Scholiastae  nota  'Asturici  nobilis  se- 
natoris1  non  satis  liquet  versuum  contextu  nitatur  nec  ne. 
Certe  non  est  dubium,  quin  Asturicus  prò  nomine  nobili  po- 


!)   ubi   nihil  adposui,   intellegas  inscriptiones  regni  Neapolitani.  — 
2)    cf.  Imhofium  1.  1.  p.  45  sqq. 

natur  nec  minus  manifestum,  proprium  id  cognomen  eius  esse 
qui  in  Asturia  res  bene  gesserit.  Asturicum  noli  cum  Man- 
sone  l)  eundem  ducere  atque  Persicum.  cf.  v.  221.  Primum 
enim  repugnat  comparatio  'meliora  ac  plura  reponit'  quae  si 
ad  pauperem  poetam  refferretur  nullo  modo  sublevatum  pror- 
sus  inepta  foret,  deinde  illud  'orborum  lautissimus  2)  unde 
transitum  ad  alium  hominem  fieri  satis  elucet.  Verum  Per- 
sicum et  ipsura  nobilis  viri  loco  nominari  cum  in  aperto  est, 
tum  intellexit  scholiasta  'Persicum  quasi  divitem  ponit  eo 
quod  Persae  divites'  eqs. 

Asylus  VI,  267  gladiator.  Eius  uxor,  inquit  poeta,  non 
eo  progreditur  quo  generosae  feminae,  ut  in  arenam  descen- 
dat. 

Atticus  XI,  1.  Scholiasta  sic  'nunc  poeta  nomina  duo 
posuit  cum  de  generalitate  loquatur,  per  Atticum  vero  divi- 
tem vult  intelligi  quemlibet,  per  Rutilum  autem  pauperem, 
quem  dementem  ideo  dixit,  quia  in  divitibus  quae  humanitas 
dicitur  haec  in  paupertate  dementia  habetur'. 

Aurelia  V,  98.  Scholiasta  qui  sic  explicat  'quaedam 
mulier  quae  distrahebat  pisces'  lanquidam  efficit  sententiam. 
Recte  interpretes  divitem  matronam  intellegunt  tot  muneribus 
cumulatam  a  captatoribus ,  ut  vendere  ea  possit.  Eiusdem 
matronae  num  Plinius  ep.  II,  20  meminerit,  vix  decernas 
praesertim  cum  nomen  nullum  tritius  fuerit. 

Busillis  VII,  146  probus  pauperque  causidicus. 

X,  222    homo  fraudulentus.     Cave   ne  scholiastae  ver- 
bis  'advocatum  ilio  tempore  praevaricatorem'   deceptus 
hunc  Basilum  cum  ilio  confundas.     Namque  hic  sermo 
est  de  nomine  perfido ,    illic  de  bonis  probisque  causi- 
dicis.     Scholiasta    duos    locos    voluisse    videtur   conso- 
ciare. 
Bibula  VI,  142  in  earum  mulierum  numero  habetur,  quae 
ob  solam  pulchritudinem  amentur.     Bibulae  amore  arsisse  di- 
citur Sertorius.     Nomen  utrumque  frequens  est. 


J)  cf.  Rupertii  comm.  p.  150.  —  2)  quae  verba  perperam  Hein- 
richiua  p.  ir>9  sic  interpretatur  'von  denen  die  das  Ihiigc  verloren  hu- 
ben'  eqs. 

Caedicius  XIII,  197  poenarum  inventor.  A  pud  scholia- 
stam  haec  legimus  'Caedicum  aulicum  Neronis  crudelissimum 
fuisse  vult  intelligi  satellitem  Neronis'.  Quibus  si  fìdem  ha- 
bemus  —  nihil  auteni  est  quod  obstet  —  certe  Caedicius  ille 
qui  XVI,  46  nominatur,  facundus  causidicus  vel  iudex,  alius 
est.  De  nominis  forma  cf.  C.  I.  L.  I  n.  752  et  I.  N.  4065. 
6852.  4157. 

Calvina  III,  133  nobilis  femina,  cuius  divitibus  facilis 
erat  usus.  Scholiastae  nota  'praetoris  cuiusdam  soror,  quae 
se  occidit  tanquam  infamis  in  fratre  temporibus  Claudii'  We- 
berus  adductus  esse  videtur,  ut  de  Iunia  Calvina  cogitaret 
Silani  sorore  quae  a  Tacito  ann.  XII,  4  'decora  et  procax'  vo- 
catur.  Sed  in  medio  hoc  relinquendum  erit  eo  magis  quod 
non  Calvinam  Tacitus,  sed  Silanum  mortem  sibi  conscivisse 
auctor  est. 

Calvinus  XIII,  1  sqq.  Consolatur  Iuvenalis  n escio  quem 
senem  (cf.  v.  17)  qui  argento  deposito  circumventus  calami- 
tatem  gravitèr  ferebat. 

Camerini  VII,  90  quamlibet  intellegas  nobilem  gentem 
liberalitate  insignem.  Similiter  in  sat.  VIII,  38  Camerinus 
prò  quovis  nomine  nobili  nec  tamen  maioribus  digno  ponitur. 
Fortasse  ille  est  Camerinus,  de  quo  Tacitus  XIII,  52  'reos  ex 
provincia  Àfrica,  qui  proconsulare  imperium  illic  habuerant, 
Sulpicium  Camerinum  et  Pompeium  Silanum  absolvit  Caesar 
[Nero],  Camerinum  adversus  privatos  et  paucos  saevitiae  ma- 
gis quam  captarum  pecuniarum  crimina  obicientes'. 

Carfinia  II,  69  moecha.  Non  tam  feminas  perditis  mo- 
ribus  esse  quam  viros  Carfiniae  exemplo  poeta  probare  stu- 
det.  De  nomine  cf.  Mommsenum  1038,  Gruterum  p.  960,  3 
et  p.  241. 

Carpophorus  VI,  199  histrio,  qui  amatoris  partes  egisse 
videtur.     Nomen  legitur  apud  Mommsenum  546.  635  (III,  13). 

Catiena  III,  133  nobilis  femina  Calvinae  similis.  Pi- 
thoeani  scriptura  'Catiena'  defenditur  titillo  Mommseniano 
6964. 

Catulus  III,  30  vide  de  Artorio  dieta  p.  44. 

Catullus  Vili,  186.  XIII,  111  sqq.  mimorum  scriptor. 
De    mimis    eius    quorum    nomina    Iuvenalis    prodidit,     Kib- 

beckius  !)  satis  dixit.  Laureolus  mimus  quoniam  impelante 
Caligula  actus  est  2)  concidit  prioruni  3)  opinio  Catullum 
aetate  vixisse  Iuvenalis. 

XII,  37  unus  ex  Iuvenalis  et  Corvini  amicis,  qui  e  nau- 
fragio evasisse  dicitur. 

Celadus  VII,  215  tenuioris  sortis  grammaticus.  Idem 
nomen  exhibet  Gruterus  p.  581,  1.  596,  2.  1034,  1. 

Censennia  VI,  136.  Inter  divites  mulieres  refertur,  qui- 
bus  mariti  ob  grandem  acceptam  dotem  multa  indulgent. 
Nomen  igitur  quod  alibi  non  repperi  fortasse  derivatum  est 
a  censu,  cf.  Teuffelium  p.  214. 

Chaerippus  Vili,  90.  Ex  sententia  universa  eum  Capito- 
nis  Cossutiani  accusatorem  4)  fuisse  fit  verisimillimum  atque 
ita  versus  scholiasta  iam  explicavit.  Quamquam  Webero 
(p.  469)  concedo,  posse  Chaerippi  nomine  quemlibet  denotari 
Cilicem.  Piane  vero  futilis  est  Grangaei  explicatio  5)  'Cilicis 
nomen  fictitium  quod  Cilices  ut  plurimnm  equis  gaudent'. 

Chrysogonus  VI,  74.  VII,  176  cantor  insignis.  Ilio  loco 
inferioris  condicionis  opponitur  histrioni  quem  pauper  mulier 
diligit,  hoc  loco  cantaridi  studiosos  magno  pretio  docere  dicitur. 

Cilix  IV,  121  gladiator,  cuius  pugnas  Catullum  Messali- 
num  laudasse  audimus. 

Cluvia  II,  49  lupa.     Nomen  frequens  est. 

Cluvienus  I,  80  malus  poeta.  Aequiparat  Iuvenalis  sua 
carmina  carminibus  Cluvieni ,  utpote  quem  non  natura  ad 
pangendos  versus  impulerit.  Et  talis  quidem  comparatio  qua- 
lis  oblique  alios  perstringit  satirae  omnino  propria  est.  cf. 
Hor.  sat.  I,  1,  120. 

Coranus  XVI,  54  miles  quem  ad  bellum  proficiscentem 
ne  pater  quidem  dubitat  captare.  Hanc  narratiunculam  Hein- 
richius  p.  538  ex  Horatio  (sat.  II,  5,  55  sqq.)  depromptam 
censet,  ubi  Tiresias  sic  'plerumque  recoctus  scriba  ex  quin- 
queviro  corvum  deludet  hiantem  captatorque  dabit  risus  Na- 
sica Corano'.  Quod  ut  Ulixes  non  intellexit,  Tiresias  inde  a 
versu  64   sic  pergit  'forti  nubet  procera  Corano  filia  Nasicae, 


l)  poet.  latin,  comic,  reliq.  p.  309  sqq.  —  2)  cf.  Suet.  Calig.  57.  — 
3)  ut  Baehrii  in  litt.  Pioni,  hist.  13  p.  203.  —  4)  cf.  Quintil.  VI,  1, 
14.  —     5j  quae  legitur  apud  Tlupertium  in  comm.  p.  476. 


i. 

metuentis  recidere  soldum.  tum  gener  hoc  faciet:  tabulas  so- 
cero  dabit  atque  ut  legat  orabit,  inultum  Nasica  negatas  ac- 
cipiet  tandem  et  tacitus  leget  invenietque  nil  sibi  legatum 
praeter  plorare  suisque'.  Duo  ibi  homines  interpretibus  in- 
ducti  videntur  recte:  Nasica  socer  eiusque  gener  Coranus,  qui 
v.  56  scriba  vocatur.  Heinrichius  autem  Coranum  alium  esse 
ratus  atque  scribam  eo  audaciae  processit,  ut  in  satira  Iuve- 
naliana  v.  56  prò  'pater'  substitueret  'socer'.  At  male  intel- 
lexit  Horatium.  Ut  enim  omittam,  Ulixi  illis  versibus  tan- 
tummodo  ;explanari  de  Corano  et  Nasica,  'fortis'  epitheton 
Corano  adiectum  sic  ut  'proeera'  fìliae  Nasicae  festivitatis 
caussa  non  impedit  quominus  scriba  et  Coranus  idem  habea- 
tur  J).  Itaque  certe  fabula  ista  alia  est,  licet  nomen  ab  Ho- 
ratio  sumptum  credatur. 

Corinthus  Vili,  197  mimus  qui  stupidi  partes  egit,  vide- 
tur  egisse  mari  tum  uxori  s  fallaciis  elusum. 

Corvinus  I,  108  homo  nobilis  ad  inopiam  redactus.  Ex- 
tenuatum  revera  fuisse  Corvinorum  censum  Tacitus 
XIII,  34  auctor  est,  qui  tamen  ex  eis  notetur  in  me- 
dio relinquendum  est. 

XII,  1  Iuvenalis  amicus  ad  quem  ea  satira  scripta  est, 

vide  Catullus  p.  47. 

Corydon  IX,  102.     Recte  scholiasta  'o  stulte'.      Nani  al- 

loquitur  poeta  Naevolum   draucum,    Corydon  autem  persona 

est  Yergiliana.     cf.  bucol.   ecl.    II,   69   'a   Corydon,    Corydon 

quae  te  dementia  cepit?' 

Cossus  III,  184  quilibet  vir  primarius.     Idem  nomen  sat. 

Vili,  21  virtutis  exemplum.   cf.  de  Gaetulico  dieta  p.  17. 

X,  202  heredipeta  ut  videtur  vilissimus. 

Crepereius  Polito  IX,  7  quamvis  triplicem  praestare  usu- 

ram  paratus  nusquam  tamen  pecuniam  accepisse  dicitur.     In 

eundem   aptissime   quadrat   res   sat.  XI,  42  sqq.   paucis  com- 

prehensa  'talibus  a  dominis  post  cuncta  novissimus  exit  anu- 

lus  et  digito  mendicat  Pollio  nudo'. 

Creticus  II,  67  sqq.  Vili,  38.     Scholiasta  haesitanter  'hoc 
nomine  vel  quemlibet  nobilem  significat  vel  Iulium  Creticum, 


i)  cf.  Heindortium  ad  1.  1. 

qui  sub  Caesaribus  inlustres  causas  egit\  De  Mio  Cretico 
nihil  inveni  memoriae  proditum  vereorque  ne  illa  ex  ipso 
Carmine  originem  duxerint  propter  ambiguam  temporis  signi- 
ficationem  'sub  Caesaribus'.  Tantum  luce  clarius  est,  virum 
aliquem  describi  maioribus  indignum. 

Cretonius  XIV,  86  sqq.  aedificator.  Quid  mirum ,  inquit 
Iuvenalis,  si  Cretonii  filius  pecuniam  hereditate  acceptam  to- 
tam  in  exstruendis  villis  consumpsit,  cum  pater  nimio  aedi- 
ficandi  studio  deditus  fuerit. 

Curtius  XI,  34  mediocris  causidicus,  rabula  et  latrator. 

Cyane  Vili,  162.  Scholiasta  optime  'nomen  tabernariae 
prò  qualibet.  scortum1.  Eodem  nomine  nympha  erat  (Ovidius 
mei  V,  412). 

Damasippus  Vili,  185  ex  helluone  mimus,  clamosi  Phas- 
matis  !)  actor.  Eiusdem  nominis  homo  prodigus  notus  est  ex 
Horatio  sat.  II,  3.  Praeterea  in  gente  Licinia  id  cognomen 
reperitur.     cf.  Orellii  Onom.  Tuli.  II  p.  350. 

Diphilus  III,  120  Graeculus.  Acerbissime  poeta  in  Di- 
philum  similesque  invehitur,  qui  nobilissimos  bomines  verni- 
libus  blanditiis  devincientes  Komanis  favere  vetant.  Quae 
sententia  [sic  exprimitur  'Protogenes  aliquis  vel  Diphilus  aut 
Hermarchus,  qui  gentis  vitio  nunquam  partitur  amicum,  so- 
lus  habet'  eqs.  Pronomen  'aliquis'  quid  valeat  optime  docet 
Cicero  Philipp.  II,  6,  15  'hodie  non  descendit  Antonius.  Cur? 
dat  nataliciam  in  hortis.  Cui?  neminem  nominabo:  putate 
tum  Phormioni  alicui,  tum  Gnathoni,  tum  etiam  Ballioni'. 
Item  hic  non  ipsi  Protogenes,  Diphilus,  Hermarchus  notantur, 
sed  similes  illorum  Graeci,  id  est  artifices  et  docti  homines  in 
quo  genere  Diphili  et  Hermarchi  et  Protogenis  nomina  perquam 
usitata  fuisse  res  est  notissima  2).  Potueris  igitur  pictorem 
aliquem  vel  comoedum  vel  philosophum  Graecum  intellegere. 

Drusus  VII,  21  verae  nobilita tis  exemplum,  fortasse  Au- 
gusti privignus  egregie  de  republica  meritus.  cf.  Hor.  carm. 
IV,  4. 

«)  clamosum  dicitur  magis  propter  eorum  qui  mostellum  fugiunt 
quam  propter  praeconis  partes.  cf.  Ribbeckium  1.  1.  —  2)  in  hanc 
sententiam  iam  incidisse  videtur  Heinrichius  qui  p.  143  Protogenem 
grammaticum  intellegi  vult  nullo  prolato  argumento. 

Echion  VI,  76  citharoedus,  nobilium  mulierum  amasius. 

Eppia  VI,  82  sqq.  senatoris  uxor,  quae  cum  Sergio  gla- 
diatore in  Aegyptum  aufugisse  narratur.  E  versu  112  nequa- 
quam  efficitur  Veientonem  deformem  eius  marituni  fuisse, 
etiamsi  Eppia  versu  82  senatori  nupta  fuisse  dicitur  et  ali- 
quando  adnotatumjesti)  'Veiento  senator,  maritus  contemptus'. 
Miror  autem  quod  Heinrichius  hanc  narrationem  e  Cicero- 
nis  Philippicis  II,  25,  62  fluxisse  censet.  Nulla  enim  Cicero- 
niani loci,  ubi  de  drauco  nomine,  non  de  femina  agitur,  cum 
hoc  est  similitudo  acceditque  Ciceroni  testis  Plutarchus  Anton. 
9  leyvtai  yovv  mg  èv  clTC7tiov  note,  tov  fil^wv  yà/xoig  eoria- 
&elg  %al  tvlwv  ótà  vvxròg  slva  TtQoìX  tov  òrj(j.ov  v.alovvTog  elg 
àyogàv  tvqoeX&ùv  etl  Tgocprjg  (xeoTÒg  è^éoeuv  eqs.  Praeterea 
Pithoeanus  non  'Hippia'  sed  'Eppia'  exhibet,  quod  nomen 
tuentur  tituli  apud  Mommsenum  1317.  6992.  1173. 

Euryalus  VI,  81  myrmillo  nobilium  mulierum  amasius. 

Fabii  Vili,  191  cum  Mamercis  componuntur  ut  patricii, 
quos  non  pudeat  in  scaenam  prodire  mimos. 
Vili,  14  Fabius  Allobrogicus.  Si  versum  16  accura- 
tius  inspexeris,  a  Iuvenale  eundem  Fabium  carpi  suspi- 
caberis  atque  a  Seneca  de  benef.  II,  7  'quid  nuper 
Fabium  Persicum,  cuius  osculum  etiam  impudici  devi- 
tabant,  sacerdotem  non  in  uno  collegio  fecit  nisi  Ver- 
rucosi et  Allobrogici  et  illi  trecenti  qui  hostium  incur- 
sioni prò  republica  unam  domum  obiecerant!  At  iam 
multo  ante  inter  maiores  exstiterat  qui  malum  exem- 
plum  praeberet.  Val.  Max.  Ili,  5,  2  'age  Q.  Fabii 
Maximi  Allobrogici  [cos  a.  urbis  633]  fìlius  Q.  Fabius 
Maximus  quam  perditam  vitam  luxuria  egit,  cuius  ut 
cetera  flagitia  oblitterentur ,  tamen  abunde  ilio  dede- 
core  mores  nudari  possunt,  quod  ei  Q.  Pompeius  prae- 
tor  urbanus  paternis  bonis  interdixit'.  Incertum  igi- 
tur  est,  utrius  Fabii  Iuvenalis  meminerit. 
Faesidius  XIII,  32  mediocris  causidicus  cuius  actionem 
clientes  sportulae  caussa  plausu  prosequebantur. 


!)  vide  Heinrichium  p.  207. 

Faustus  VII,  12  poeta.  Conquestus  Iuvenalis,  quod  sua 
aetate  nemo  existat  poetarum  fautor,  illis  suadet,  ut  vendant 
tripodes,  cistas  'Alcithoeu  Pacci,  Thebas  et  Terea  Fausti'. 
Sobrie  iudicavit  scholiasta  'nomina  fabularum  et  malorum 
poetarum,  qui  eas  fabulas  scripserunt'.  Nam  Fausto  et  Pac- 
cio  ipsis  non  contigisse  videtur  ut  carmina  venderent.  The- 
bais  et  Tereus  nota  sunt  tragoediarum  argumenta. 

Flora  II,  49  scortum. 

Fronto  I,  17  poetarum  fautor  qui  hortos  recitantibus  pa- 
tefecit.  Fronto  orator  ad  M.  Caesarem  I,  8  p.  23  Naber  'tu 
dicas  Marce  quemadmodum  tibi  videtur  fabula  Polemonis  de- 
scripta.  piane  multum  mihi  facetiarum  contulit  istic  Horatius 
Flaccus  memorabilis  poeta  mihique  propter  Maecenatem  ac 
Maecenatianos  hortos  meos  non  alienus  !).  Hunc  tamen  Fron- 
tonem  a  Iu  ve  ri  ale  significari  2)  incredibile  est  ut  qui  neque 
ante  Hadriani  imperium,  postquam  sero  litteris  operam  dare 
coeperat,  inclaruerit  et  ad  ampliorem  dignitatem  pervenerit 
neque  ante  a.  166  diem  obierit3),  denique  aetate  et  fama 
inferior  fuerit  quam  quem  prima  Iuvenalis  satira  praedicaret. 
Itaque  cum  Buttmanno  (ad  Frontonis  1.  1.)  et  Webero  1.  1. 
alium  Frontonem  intellego  natu  maiorem.  Atque  iam  antea 
fuisse  eodem  nomine  hominem  poetarum  amicum  abunde  Mar- 
tialis  I,  55  demonstrat. 

Fuscinus  ad  quem  scripta  est  satira  XIV  de  malis  pa- 
rentum  exemplis. 

Fuscus  XII,  45  ebriosae  mulieris  maritus.  Cui  cum  Do- 
mitiani  convictore  (cf.  IV,  111)  aut  causidico  Caedicii  collega 
(cf.  XVI,  46)  num  ulla  sit  communio  nescimus. 

Galla  I,  125  clientis  uxor. 

Gallilta  4)  XII,  99  sqq.  locuples  vidua  a  captatoribus 
expetita. 

Gallius  cui  scripta  est  sat.  XVI.  Pithoeani  scripturam 
'Galli'   immerito  Iahnius  deseruit,    stultius  alii  nomen  illud 


l)  Eo  spectat  scholion  'in  Oratiana  domo,  in  qua  poetae  recita- 
bantf.  —  2)  cuius  sententiae  Franckium  auctorem  Weberus  p.  240  di- 
cit.  —  3)  cf.  Niebuhrii  praef.  p.  XX  sqq.  et  Naberi  proli,  p.  XX  et 
XXX.  —  4)  duplici  't'  littera  scribendum  est.  cf.  0.  Iahnium  in  Her- 
ma  III  p.  190  sqq.  qui  similiter  exeuntia  nomina  composuit. 

4* 

latinum  fuisse  negarunt,  scilicet  ignorantes  orationis  a  Cice- 
rone prò  Q.  Gallio  habitae.  Satira  XVI  militum  privilegia 
cum  exponantur  nescio  an  rei  militaris  Gallium  osorem  fuisse 
arbitremur. 

Gallus  VII,  144  probus  pauperque  causidicus. 

Gillo  I,  40  cum  Proculeio  eis  sordidis  homiuibus  adnu- 
meratur  qui  turpi  mulieris  amori  bona  sua  debeant.  Neu- 
trum  nomen  ad  certos  homines  referendum  esse  Heinrichius 
p.  47  et  Haeckermannus  p.  35  consentiunt.  Gillones  erant 
in  gente  Fulvia,   cf.  Livium  XXX,  21. 

Gracchus  II,  117.  Vili,  199  homo  nobilissimus  Salius. 
Maioribus  tam  indignum  se  praestitisse  dicitur,  ut  mulieris 
instar  viro  nuberet  palamque  nuptiarum  sollemnia  celebraret. 
Post  poeta  sic  pergit  'vicit  et  hoc  monstrum  tunicati  fuscina 
Gracchi'  eqs.  quae  verba  cum  Bibbeckio  *)  interpolata  esse 
statuo.  Primum  enim  offendit,  quod  versu  143  ubi  ad  aliam 
novamque  rem  videtur  transiri,  Gracchi  nomen  repetitur;  sed 
hoc  gravius  est  quod  a  versu  143  ad  149  exposita  prorsus 
aliena  sunt  a  totius  satirae  argumento  qua  illi  tantum  casti- 
gantur  qui  in  secreto  libidinose  ac  molliter  vivant;  quid  igi- 
tur  ad  rem  gladiator  ?  Praeterea  sententia,  qua  nullam  inve- 
nias  simpliciorem,  dilatatur  duobus  versibus  et  quinquies  parti- 
cula  copulativa  repetitur,  unde  iam  Hermannus  ac  novissime 
Iahnius  2)  'et  Marcellis  —  minoribus'  deletum  ibant.  Dem- 
ptis  istis  versibus  omnia  inter  se  apta  videntur,  versibus  141 
sqq.  orientis  religioni  poeta  Romanam  opponit  utramque  irri- 
dens  pergitque  contemptim  de  re  divina  loqui  versu  149. 
Haec  non  vereor  ne  refutari  dicas  scholiastae  ad  v.  148  ad- 
notatione  'quia  et  Gracchus  munere  Neronis  pugnavit'.  Nam 
qui  ad  antecedentia  'his  licet  ipsum'  eqs.  adscriptum  viderit 
mobilibus  Neronem,  nam  Nero  et  ipse  pugnavit'  is  scholia- 
stam  ipsum  Illa  commentum  esse  concedet  aut  sumpsisse  e 
sat.  Vili,  193.     Hic  autem  locus  alteri  illi  consimilis  est. 

Haemus  III,  99.  VI,  198  histrio  natione  Graecus.  Nisi 
omnia  me  fallunt  mulierum  et  amatorum  partes  actitabat. 


i)    Der  echte  Juvenal  p.  104  sqq.  —     2)  Persii,  Iuvenalis,  Sulpiciae 
satirae.  Lips.  1868. 

Hedymeles  VI,  384.  Scholion  'hic  citharoedus  fuit'  nihil 
novi  adfert.     Addemus  eum  mulieribus  in  deliciis  fuisse. 

Hermarchus  III,  120.     cf.  de  Diphilo  dieta  p.  49. 

Hiberina  VI,  53.  Optimo  iure  Weberus  (p.  378)  Ruper- 
tio  p.  254  Hiberinam  Postumi  sponsam  fuisse  opinato  adver- 
satur.  Iuvenalem  ab  honestate  atque  urbanitate  adeo  remo- 
tum  fuisse  ut  Postumi  sponsam  piane  inter  meretrices  recen- 
seret  quis  credet?  Immo  Hiberinam  apparet  ut  urbanam 
puellam  unam  opponi  rari  viventi. 

Hirrus  X,  222  tutor  fraudulentus. 

Hispo  II,  50  pathicus  et  pedico.  De  nomine  cf.  Gruterum 
p.  597,  1. 

Hispulla  VI,  74  generosa  divesque  mulier  tragoedi  cupida, 
opponitur  Aeliae  pauperi  atellanici  histrionis  amicae.  Num 
eadem  matrona  XII,  1 1  significetur  dubium  est,  ut  acquiescere 
nos  oporteat  in  scholio  'Hispulla  pinguis  fuit'. 

Hister  II,  58.  Scholiasta  sententiam  recte  circumscribit 
bis  verbis  'Hister  quidam  infamis  qui  omne  patrimonium  suum 
vivus  donavit  uxori  ob  hanc  scilicet  caussam,  ut  simul  dormi- 
ret  is,  qui  et  illum  corrumperet  et  illi  misceretur'.  Versus 
ipsos  si  inspexeris,  miraberis  quod  plerique  interpretes  Hi- 
strum  cum  Istro  Pacuvio  XII,  111  confuderunt. 

Lacerna  VII,  114  auriga  factionis  russatae.  Ex  ipso  vo- 
cabulo  quemlibet  aurigam  notari  colligas.  Hinc  autem  disci- 
mus  aurigas  multo  maiorem  fecisse  quaestum  quam  causidi- 
cos  !). 

Laelius  XIV,  195  secundum  scholiastam  centuno. 

Laenas  V,  98  beredipeta  qui  captabat  Aureliam.  De  no- 
mine cf.  Mommsenum  5501. 

iquaedam  de  numero  Lamiarurrì  VI,  385  Pollionis  cantoris 
fautrix  tanto  eius  amore  flagrans,  ut  prò  Victoria  in  certa- 
mine  Capitolino  impetranda  sacra  faceret.  Scholiasta  quam- 
vis  intellegi  iubet  nobilem  feminam.  At  exeunte  versu  cum 
lahnius  scholiastae  auctoritate  fretus  iure  restituerit  'nominis 


*)  Noli  tamen  putare  russatam  et  albatam  factionem  plus  valuisse 
quam  prasinam  et  venetam.  cf.  Reimarum  ad  Cass.  Dion.  LXI,  6 
(§•  42). 

Appi'  *),  necesse  est  mulierem  fuisse  simul  Lamiarum  et  Ap- 
piorum  necessariam,  fortasse  Claudiana  nuptam  Lamiae  alicui. 
Rubrenus  Lappa  VII,  72  pauper  tragoediarum  scriptor, 
qui  extitisse  videtur  inter  Vergilium  et  Lucanum.  Nam  in 
enumerandis  poetis  temporum  ordo  observatur.  Lappae  pau- 
pertas  sic  describitur  'cuius  et  alveolos  et  laenam  pignerat 
Atreus'.  Publicaturus  igitur  tragoediam  aes  alienum  contra- 
xerat  aut  res  suas  oppignerare  coactus  erat. 

Larga  XIV,  25   adultera,   suae   ipsius  filiae  corruptrix. 
Larga  nomen  est  gentis  Scriboniae. 

Laronia  II,  36  sqq.  Rupertio  p.  74  mirifice  visa  est 
mulier  impudica  describi.  Non  laudans  Laronia  inducitur 
genus  muliebre,  sed  defendens  contra  viros  libidinibus  ob- 
noxios.  Idem  nomen,  vix  eadem  mulier  memoratur  apud 
Martialem  II,  32.  Nihil  enim  in  epigrammate  inest  quo  ri- 
gidi censoris  vice  fungens  matrona  cognoscatur. 
Lentulus  VI,  80  vir  generosus. 

Vili,  187    nobilis   histrio,    Laureoli  actor.     Lentulum 

prave  Grysarus  2)   statuit  Laureoli   et  actorem  et  poe- 

tam  fuisse  mimi,    'nobilis'   epitheto   ad   artem  potius 

relato  quam  ad  genus.     Cui  Ribbeckius  3)  bene  obiecit 

iam  Caligulae  aetate  actum   fuisse  Laureolum  obeam- 

que  caussam  tum  cum  Iuvenalis  scripsit  Lentulum  se- 

nem  plus  quam  octogenarium  non  potuisse  velocis  servi 

partibus  satisfacere.     Nobilitatem  autem  ad  genus  spe- 

ctare  e  versu  188  adparet. 

Lyde  II,  141  unguentaria  vel  venefica.     Scholiastae  nota 

aperte  inepta  est.     Facete  Lyden  Iuvenalis  turgidam  dicit  i.  e. 

praegnantem ,  quod  cum  agili  luperco  componitur  4),  Asianae 

Graecae  superstitiones  cum  religione  Romana.     De  nomine  cf. 

vel  Horatii  carmina  vel  Gruterum  p.  719,  9  et  Mommsenum 

5662.  6837. 

Machaera  VII,  9   bonae  condicionis  praeco  5).     Heinri- 


!)  in  deterioribus  codicibus  'alti'  legitur.  —  2)  in  comment.  acad. 
Vindob.  XII  a.  1854.  —  3)  p0et.  comic,  reliq.  1.  1.  —  4)  faisa  est 
Haeckermanni  p.  202  interpretatio  'unappetitlich  aussehende  Frau'.  — 
5)  cf.  Mart.  V,  56,  7  sqq. 


55 

chius  p.  289  sine  ulla  caussa  substitui  voluit  'Magiri'  contra 
Pithoeani  auctoritatem  firmatam  titulo  Mommseniano  5233. 

Marnerei  Vili,  192  patricii  qui  histrioniam  exercent. 

Manilla  VI,  242  litigiosa  femina.  Sunt  qui  de  Gellii  *) 
Manilia  cogitaverint ,  qui  cum  ream  fuisse  tantum  ac  se  de- 
fendisse  Maniliam  narret ,  non  adsentimur  illis  ;  accedit  quod 
Gelliana  Manilia  meretrix  fuit,  quale  exemplum  hoc  loco  non 
exspectatur. 

Maura  VI,  307.  X,  224  turpis  mulier.  Utrobique  cum 
impudicae  feminae  partes  agat,  eandem  moecham  intellegere 
non  prohibemur.  Sat.  VI  Mauram  esse  plebeiam,  patriciam 
Tulliam  Madvigio  2)  concedere  possis,  nisi  potius  cum  Iahnio 
versum  307  deleveris;  certe  quo  versus  307  et  308  in  opti- 
mis  codicibus  positi  sunt  ordo  ferri  non  potest. 

Medullina  VI,  322  matrona  obscoenis  artibus  exercitata. 
Probus  Medullinam  Claudii  sponsam  confundit  cum  duabus 
Messalinis  3).  Unamquamque  castigari  incestam  matronam 
Teuffelius  p.  219  statuit.  Medullinae  nomen  in  gente  Furia 
erat  usitatum. 

Mevia  I,  22  virago  venatrix.  Quod  Heinricbius  eiusdem 
mentionem  a  Martiale  VII,  58  iniectam  esse  suspicatur,  qui 
Gallam  vocat,  id  mibi  absurdum  videtur.  Tales  enim  tum 
mulieres  plus  quam  una  fuere  4) ,  nomen  Meviae  vel  Maeviae 
perfrequens  est. 

Modia  III,  130  locuples  vidua.     Nomen  non  rarum. 

Mycale  V,  141  clientis  uxor.  De  nomine  tracto  a  pro- 
montorio vel  monte  cf.  IX,  4.  Cum  scholiasta  Pithoeani 
scripturam  'Mygale'  mirifice  explicare  posse  sibi  visus  est 
Haeckermannus  p.  284. 

Natta  Vili,  95  provincialium  vexator.  Nattae  ac  Pan- 
sae  nomina  si  non  ficta  sunt,  Ciliciam  spoliasse  eos  putabi- 
mus.  Nattae  cognomen  e  gente  Pinaria,  Pansae  e  Vibia  pe- 
titum  est.     cf.  Orelli  Onom.  Tuli.  II  p.  459.  ibid.  p.  645. 

Novius  XII,  111  heredipeta  cum  Istro  Pacuvio  coniunctus, 
quem  tamen  maiorem  fuisse  blanditiarum  artificem  quam  No- 
vium  comperimus.     Novios   iam  Horatius  risit  sat.  I,  6,  121. 

»)  N.  A.  IV,  14.  —  2)  0pp.  II  p.  197.  —  3)  cf.  Suet.  Claud.  26 
Ner.  35.  —      *)  cf.  stai.  silv.  I,  6,  53  sqq. 

Numitor  VII,  74  avarus  patronus.  Amicae  munera  mit- 
tit,  non  levat  famen  Rubreni  Lappae  pauperis  amici.  Nomen 
repetitur  Vili,  93  ubi  Numitor  cum  Cossutiano  Capitone  (an- 
no 58)  Cilices  diripuisse  dicitur,  fortasse  idem  cum  ilio  Nu- 
mitore,  cum  Lappa  eodem  tempore  vixisse  videatur. 

Ogulnia  VI,  352  mulier  prodiga,  quae  suis  consumptis 
opibus  alienis  bonis  gloriatur. 

Oppia  X,  220.  322  famosa  adultera.  Utrobique  eadem 
fere  est  scripturae  discrepantia  'Oppia  Vppia  Ippia  Hippia', 
verum  'Oppia'  a  Pithoeano  et  scholiastae  lemmate  firmatur. 

Paccius  VII,  12  malus  poeta  qui  Alcithoen  scripsit.  cf. 
de  Fausto  dieta.  Male  'Bacchi'  librarii  correxere  fortasse 
'Thebas'  voce  decepti.  Nota  et  contestata  sunt  nomina  Pa- 
cius  Paccius  Paquius  Pacuius. 

Pacius  XII,  99  homo  orbus  a  captatoribus  circumdatus. 
Fuere  qui  codicibus  deterioribus  nixi  hunc  Pacium  inepte 
eundem  facerent  atque  Paccium  poetam.  Obstat  enim  non 
modo  forma  nominis  a  Pithoeano  tradita  sed  maxime  quod 
hic  locuples  homo,  illic  pauper  describitur. 

Pacuvius  Ister  XII,  112   heredipeta.     cf.  de  Novio  dieta. 

Pausa  VIII,  90  provinciae  direptor,  vide  Natta. 

Parthenius  XII,  47.  Acquiescendum  est  in  scholio  'cela- 
toris  nomen'  cum  Parthenius  utrum  Caesarum  an  Philippi 
Macedonum  regis  fuerit  aequalis  non  liqueat.  Futilis  autem 
est  Heinrichii  opinio,  Parthenii  nomine  quemlibet  significari 
hominem  Samo  oriundum.     cf.  Weberum  p.  558. 

Paulus  VII,  143  causidicus  famae  et  quaestus  caussa 
magnificentiae  studiosus. 

Peribomius  II,  16  cinaedus  manifestarius.  Scholiasta  qui 
adnotavit  'nomen  archigalli  cinedi  quem  magulum  conspurca- 
tum  dicimus,  qui  publice  impudicitiam  professus  est'  fortasse 
TtsQt^a^tog  vocabulo  permotus  est  ut  sacerdotem  fingeret. 

Persicus  III,  221.     cf.  de  Asturico  dieta. 
XI,  57  Persicum  Iuvenalis  ad  cenam  invitans  cum  Her- 
cule  aut  Aenea  comparat. 

Pedo  VII,  129  causidicus  qui  quaestus  caussa  luxuriosus 
rem  familiarem  conturbavi^ 

Pollittae  II,  68  impurae  feminee. 

Pompeius  IV,  110  e  Consilio  Domitiani,  perniciosus  de- 
lator. 

Ponticus  Vili,  1  sqq.  ad  quem  poeta  nobilitatem  nullam 
esse  scribit  nisi  virtutibus  meritisque  munitam. 

Posiumus  VI,  21  sqq.  exemplum  ut  videtur  sponsi  eiusve 
qui  uxorem  vult  ducere.  Hunc  ut  internoscas  ab  Ursidio, 
cuius  nomen  v.  38  et  42  insertum  est,  Postumus  ubique  (v. 
21.  28.  377)  adpellatur  vocandi  casu,  Ursidius  nusquam  ac 
v.  41  Postumus  aliique  Ursidio  opponuntur.  Omnis  denique 
scrupulus  additamento  ilio  'moecborum  notissimus'  evellitur. 

Proculeius  I,  40.     cf.  de  Gillone  dieta  p.  52. 

Proculae  II,  68  feminae  impurae. 

Ili,  203   aut  Cordi  poetae  uxor  aut  pumilionis  exem- 
plum. 

Protogenes  III,   120  vide  Diphilus  p.  49. 

Psecas  IV,  491  serva  ornatrix  a  domina  vexata.  Cae- 
lius  in  Ciceronis  ep.  Vili,  15,  2  Psecade  natum  tanquam 
serva  Bellienum  Caesari  Venere  prognato  opponit. 

Ravola  IX,  4  simulatae  virtutis  exemplum.  Scholiasta 
etymologiam  'a  facto'  aucupatur,  narratur  autem  Ravola  prae- 
ter  exspectationem  turpis  convictus  esse  cum  Rhodope  con- 
suetudinis. 

Rhodope  ibid  scortum.  Rupertius  p.  510  cum  vetustio- 
ribus  interpretibus  nomen  ductum  censet  a  meretrice  apud 
Herodotum  II,  134  sqq.  descripta;  at  illa  nominatur  cPoóu7tig. 

Rubellius  Blandus  Vili,  39  sqq.  Optimorum  codicum 
lectio  'Blande'  incerta  fieri  videtur  versu  42,  ubi  Rubellius 
materna  origine  gloriatus  fertur.  Nam  ex  Iulia  Drusi  filia 
non  Blandum  l),  sed  Plautum  genitum  esse  Tacitus  ann.  XIV, 
22  auctor  est.  Itaque  huius  nomen  reponendum  esse  Lipsius  2) 
iam  coniecit.  Quamquam  dubito  num  recte  coniecerit,  cum 
Tacitea  morum  descriptio  ab  Iuvenalis  testimonio  longius  re- 
cedat,  etiamsi  v.  71  'haec  satis  ad  iuvenem,  quem  nobis  fama 
superbum   tradit'    ipsius    testimonium    paululum    extenuatur. 


')  Blandus  Plauti  pater  Iuliae  fuit  coniux.    cf.  Tac.  ann.  VI,  27.  — 
2)  ad  Tac.  ib.  XIII,  19. 

Potest  tamen  ut  Blandi  notans  nepotem  ')*  maternam  origi- 
nem  poeta  cum  patris  miscuerit. 

Rufus  VII,  213  sqq.  rhetor.  Scholion  'qui  Gallus  fuit 
et  valde  disertus'  ni  omnia  fallunt  e  versu  214  'quem  totiens 
Ciceronem  Allobroga  dixit'  emanavit  confirmatque  Pithoeani 
lectionem  'quem'.  Ac  revera  insulsa  evaderet  sententia,  si  de 
misera  rhetorum  condicione  locutus  poeta  postremo  adderet 
'Rufum  qui  Ciceronem  Allobroga  dixit'.  Alii  2)  Q.  Curtium 
vel  Vibium,  alii  3)  Satrium  Rufum  intellegi  volunt ,  e  quibus 
coniecturis  nulla  habet  quo  commendetur.  Satrius  quidem 
eodem  quo  Plinius  tempore  publici  oratoris  munere  functus 
est  4) ,  hic  autem  malae  fortunae  rhetor  inducitur ,  qui  cum 
nimiam  habuisse  videretur  sui  existimationem ,  discipulis  fuit 
ludibrio. 

Rutila  X,  294  deformis  puellae  exemplum. 
Rutilus  XI,  2.     cf.  de  Attico  dieta. 

XIV,  18  dominus  in  servos  crudeliter  saeviens. 
Saufeia  VI,  320  impura  matrona  nobilis. 

IX,  117  ebriosa  sacerdos.  Quae  VI,  320  de  incesta 
narrantur,  ea  licet  quidem  ad  hanc  referre  Saufeiam, 
sed  aperte  falsa  est  Weberi  (p.  407)  sententia,  etiam 
illic  depingi  sacerdotem.  Nam  de  praemio  agi  propo- 
sito versus  321  dare  ostendit.  Eiusdem  nominis  pu- 
blicum  scortum  insectatur  Martialis  III,  72. 
Seius  IV,  13  quilibet  homo  probus.  Seius  et  Titius  sex- 
centies  a  iurisconsultis  ut  Romanorum  exempla  nominantur. 

Seleucus  X,  211  citharoedus  veste  superbior  ut  videtur 
quam  arte  nobilior;  nam  poeta  sic  'nam  quae  cantante  vo- 
luptas,  sit  licet  eximius,  citharoedo  sitve  Seleucus  et  quibus 
aurata  mos  est  fulgere  lacerna'. 

Sergius  VI,  105  sqq.  gladiator  rudiarius.  cf.  de  Eppia 
dieta  p.  50. 

Sertorius  VI,  142  Bibulae  amator. 

Servilia    X,  319    turpis  matrona,    ut  videtur    deformis. 


i)  cf.  Tac.  XIV,  59,  Haakhium  in  Pauli  encycl.  VI,  1  p.  555  n.  5.  — 
2)  ut  Baehrius  ibidem  VI,  1  p.  563.  —  3)  inter  quos  Kupertius  p.  452. 
—    4)  teste  Plinio  ep.  I,  5.  IX,  13. 

Sunt  enim  versus  hi  'sed»  tuus  Endymion  dilectae  fiet  adulter 
matronae,  mox  cum  dederit  Servilia  nummos  fiet  et  illius, 
quam  non  amat'  eqs.  A  Catonis  Uticensis  sororibus  *)  no- 
men  ductum  esse  censet  Weberus  p.  522. 

Sextus  II,  21  cinaedus.  Senatorem  cut  scholiasta  intel- 
legi  voluerit  vix  eruas.     cf.  de  Asturico  dieta. 

Sìlanus  Vili,  27  verae  nobilitatis  exemplum,  fortasse 
virtutibus  insignis  ille  a  Nerone  occisus.  cf.  Tac.  ann.  XV, 
52.  XVI,  9. 

Sostratus  X,  178  mediocris  poeta,  Xerxidis  laudator  qui 
'madidis  alis'  cantasse  dicitur,  ut  recte  intellexit  Weberus 
p.  517  quia  madefactis  pennis  volucres  altius  efferri  neque- 
unt.  Scboliasta  Horatium  (sat.  I,  9,  11)  citans  perperam  in- 
terpretatur  'quia  omnes  qui  cum  sollicitudine  recitant  necesse 
est  ut  tali  eius  sudent'.  Nomen  apud  Tacitum  (hist.  II,  4) 
vel  Plinium  (n.  h.  XXXIV  §.  1)  invenias. 

Telesinus  VII,  25  pauper  poeta,  qui  res  bellicas  cecinit 
(cf.  v.  27).  Iuvenalis  ei  suadet,  ut  poemata  comburat.  Alius 
haud  dubie  Telesini  mentionem  iniecit  Martialis  III,  40. 
VI,  50.  XII,  25. 

Tharsymachus  VII,  204  rbetor.  Prima  syllaba  Tbrasy- 
machi'  vocis  quam  codices  exhibent  cum  producta  sit,  necesse 
est  sive  sophistam  Chalcedonium  2)  sive  alium  intellegas  rhe- 
torem  Iuvenalis  aetati  propiorem  3)  nomen  scribi  'Tharsyma- 
chi'  4).  Quod  autem  de  suae  aetatis  rhetorum  misera  sorte 
poeta  agit,  equidem  alium  notari  puto  ac  Socratis  aequalem. 
Ex  scholio  'rhetoris  apud  Athenas  qiù  suspendio  perit'  nihil 
certi  discimus,  cum  'apud  Athenas'  e  versu  205  haustum  sit. 

Titius  IV,   13  cf.  Seius. 

Tongilius  VII,  130  causidicus  Pedoni  similis.  Nullum 
habeo  argumentum  quo  eundem  esse  probem  cuius  gulam 
Martialis  II,  40  carpserit. 

Trebius  V,  19  sqq.  cliens  aliquis. 


l)  de  quibus  cf.  Suet.  Caes.  50.  Plut.  Lucull.  38.  -  2)  cf.  C.  Fr. 
Hermannura  de  Thrasymacho  Chalcedonio  Gottingae  a.  h.  s.  XLVIII.  — 
3)  ut  placuit  Meinertzio  p.  5.  —  4)  cf.  Ritschelium  opp.  philol.  II 
p.  541. 

Trypherus  XI,  137  obsonia  sciiadendi  artem  docuisse  di- 
citur.  Certus  videtur  eius  artis  magister  fuisse,  non  fictum 
de  vita  luxuriosa  nomen  induci. 

Tullia  VI,  307  vide  Maura, 

Umbricius  III,  21  sqq.  quem  poeta  de  miseriis  honesto- 
rum  ac  pauperum  hominum  Romae  viventium  secum  facit 
colloquentem.  Qui  haruspicem  quem  Plinius  n.  h.  X  §.  19 
aetatis  suae  peritissimum  appellavit  illum  esse  Umbricium 
contendebant ,  non  perspexerunt  hanc  sententiam  eis  quae 
inde  a  versu  41  leguntur  non  solum  valde  infirmari,  sed 
piane  refelli. 

Urbicus  VI,  71  histrio  atellanicus.  Cum  tot  deinceps  ar- 
tifices  nominatim  enumerentur ,  etiam  'Urbicus'  prò  nomine 
proprio  habendum  est.  Neque  improbabiliter  ab  hoc  nomen 
sibi  suum  sumpsisse  Urbicum  mimum  in  titulo  Orelliano  2625 
memoratum  Friedlaenderus  l)  coniecit. 

Vagellius  XIII,  119.  Vagelli  statua  ironice  comparatur 
cum  imaginibus  deorum,  quos  iam  paene  nullos  esse  Calvinus 
dixerat.  Unde  patet  Vagellium  non  dignum  fuisse,  cui  sta- 
tua poneretur.  Idque  bene  cadit  in  eum  Vagellium,  qui  XVI, 
23  declamator  mulino  corde  fuisse  traditur.  Teste  scholiasta 
rhetor  fuit  Mutinensis,  ut  versus  ipsi  indicant,  ignavus.  Cum 
hoc  declamatore  non  confundendus  est  Vagellius  a  Seneca 
natur.  quaest.  VI,  2, 8  laudatus  qui  etiam  libri  'actio'  inscripti 
a  nonnullis  auctor  putatur  2). 

Varillus  II,  32  cinaedus  Sexto  similis. 

Vedia  II,  49  scortum.  Ita  enim  recte  Hermannus  3) 
scripsit  litterarum  similitudinem  secutus  prò  'Media'  quale 
nomen  incognitum  est,  libri  deteriores  substituerant  'Tedia' 
nomen  sane  latinum  (cf.  C.  I.  L.  I.  n.  1090). 

Ventidius  XI,  22  homo  dives  ac  prò  censu  luxuriosus, 
cui  nihil  videtur  commune  esse  cum  Ventidio  Basso  in  priore 
huius  dissertationis  parte  commemorato. 

Vettius  VII,  150  rhetoris  exemplum.  Rupertius  quod 
p.  457  Valentem  Vettium  Messalinae  intellexit  adulterum,  id 

!)  in  descr.  morirai  II  p.  462  sqq.  —  2)  cf.  Ritschelii  comm.  in 
Suetonianam  vitam  Terentii  p.  530.  —  3)  in  indice  lect.  acad.  Georg. 
Aug.  a.  h.  s.  LIV  p.  6  sqq. 

cum  Webero  p.  450  reicio.  Hic  enim  medicus  'eloquentiae 
adsectator' i)  quantum  distet  ab  artis  rhetoricae  niagistro  ne- 
minem  fugiet. 

Vitro  V,  39.  IX,  35  patronus.  Nomen  idem  coniectura 
restitutum  est  Catullo  71,  1. 

Volusius  Bithynicas  ad  quem  satira  XV  missa  est  de 
Aegyptiorum  religionibus.  Perquam  incerta  est  Weberi  con- 
iectura  eundem  Bithynicum  a  Martiale  VI,  50  adpellari.  De 
cognomine  a  provincia  tracto  —  agnomen  hoc  etiam  Pompe- 
ius  Magnus  acceperat  (cf.  Cic.  Brut.  68  §.  240)  —  cf.  Aslu- 
ricus. 

Zalaces  II,  164  iuvenis  Armenius.  Obses  nescimus  quan- 
do 2)  Romae  a  tribuno  quodam  corruptus  narratur. 

Tantum  de  hominibus  ignotis.  In  qua  nominum  serie 
vides  permulta  quorum  significatio  latius  pateat  ad  univer- 
sum quoddam  bominum  genus.  De  reliquis  autem  nihil  ma- 
gis  constat  quam  de  vita  illorum  omnium  non  posse  decidi. 
Quid  quod  ne  eos  quidem  ad  quos  satirae  missae  sunt  quos- 
que  Iuvenalis  adloquitur,  vixisse  reapse  omnes  exploratum  est 
ac  non  ficta  esse  pleraque  nomina  quasi  declamato ris  de  ludo? 


Caput  IV.     Honiiues  vivi.  . 

Fabulla  II,  68  moecha.  Satira  II  quae  scripta  est  om- 
nium prima,  ut  prodierit  eo  quo  satira  I  tempore  i.  e.  anno 
100,  non  potest  credi  evulgata  post  Martialis  librum  XII  qui 
incidit  in  a.  101  3),  cuius  epigramma  93  4)  Fabullam  tanquam 
vivam  inducit.  Quae  noli  dubitare  quin  manifesta  adultera 
confessaque  et  fuerit  et  habita  sit  ab  omnibus. 

Archigenes  VI,  236.  XIII,  98.  XIV,  252.  Scholiastae 
qui  adscripsit  'medicum  magnum  illius  temporis'  nihil  de  eo 


l)  cf.  Plin.  n.  h.  XXIX  §.  8.  -  2)  cf.  Heinrichium  p.  122.  We- 
berum  p.  299.  —  3)  cf.  de  Cosmo  dieta  p.  36.  —  4)  tangitur  eadem 
si  tamen  eadem  ubique  intellegenda  est  Fabulla  a  Martiale  IV,  9.  81. 
Vili,  79. 

aliunde  innotuisse  credo.  Plus  docet  Suidas  L4Q%iyévrjg  <Dt- 
Xitctiov  !A7taixeùg  2vQiag  ÌcctqÒq  fia&rjTrjg  ^Ayad-Lvov  irci  Tqa- 
'Cavov  ìccTQevoag  èv  cPcófi7j  (ìiovg  errj  £/  ucci  ovyyQaipag  7toXXà 
ìaTQMa  te  xai  cpvGiKa.  Unde  quidem  quod  ad  tempus  Ar- 
chigenes  vixerit  concludi  nequit  J)  neque  quicquam  quantum 
equidem  scio  de  eius  obitu  apud  recentiores  medicos  scriptum 
est.  At  post  satiram  VI  publicatam  circiter  a.  103  in  sae- 
culum  aerae  nostrae  secundum  satis  longe  eum  produxisse 
vitam  propterea  statuo ,  quia  teste  Galeno  2)  contra  Magnum 
Ephesium  3)  disputaverat,  Magnus  autem  post  annum  quo 
Galenus  Romam  migravit  164  4)  ad  archiatri  locum  perve- 
nit  5).  Itaque  Archigenem  putabimus  minimum  annum  120 
egressum  esse,  ut  quo  tempore  Magnus  maturitatem  aetatis 
et  artis  incohaverit  nec  mirum  quod  Galenus  recentioribus 
medicis  eum  adnumeravit  6).  Iuvenalis  vero  nomen  eius  non 
insectatus  ut  Celebris  medici  proponit  exemplum. 

Philippus  XIII,  125.  Interpretum  nulli  quis  ille  esset 
quaerendum  visum  est,  ego  vero  Archigenis  successorem  in- 
tellegere  haud  dubito ,  quia  Galenus  7)  neque  Archigenis  ne- 
que Philippi  discipulos  in  cognoscendis  venis  quicquam  pro- 
fecisse  ait.  Quod  si  recte  conieci,  Archigenis  successorem 
certe  inter  vivos  recenseri  oportet.  Anno  autem  127  hoc 
carmen  scriptum  esse  supra  memoravi.  Poeta  non  quidem 
Philippum  ipsum  sed  sectam  tamen  eius  obliquo  oculo  limat, 
eum  discipulum  Philippi  medicis  maioribus  opponat. 


Ex  tot  igitur  quos  Iuvenalis  in  satiris  nominatim  induxit 
hominibus,  tres  non  amplius  exploravimus  qui  eum  poeta, 
scriberet  certe  fuerint  in  vita.  Neque  ex  tribus  his  maledi- 
citur  nisi  uni  Fabullae,  in  qua  iam  signifìcabo  hanc  ipsam 
ob   caussam  posse  dubitali,    num   una   et   certa  quae  tunc 


l)  nani  de  Agathini  aetate  item  nihil  certi  traditum  est.  —  2)  IX 
p.  8  ed.K.  —  3)  de  quo  cf.  Sprengelium  1.  1.  p.  125  et  Heckerum  hist. 
medie.  Berolin.  1822  I  p.  463.  —  4)  cf.  Heckerum  p.  474.  —  5)  teste 
ipso  Galeno  XIV  p.  261.  —    6)  XI  p.  163.  —    ?)  VII  p.  530. 

ipsum  vixerit  an  proximae  aetatis  mulier  denotetur  mox  ita 
diffamata,  ut  Iuvenali  et  in  libro  XII  Martiali  exemplum  es- 
set  moecharum.  Certe  tantum  hac  disquisitone  effecisse  no- 
bis  videmur,  ut  et  quantum  in  hoc  genere  rhetoricae  Iuvena- 
lis  satirae  non  a  Lucilio  solum  sed  ab  Horatio  differant  et 
quam  constanter  poeta  propositum  in  extrema  satira  I  con- 
silium  servaverit,  aliquanto  clarius  perspiciatur. 

FRANCISCUS  STRAUCH 


DE  VITA  SUA. 


Natus  sum  Lindewisiae,  in  Silesiae  Austriacae  pago,  pri- 
die  Nonas  Martias  a.  h.  s.  XLIV  patre  Mauritio,  matre  Emilia 
e  gente  Trampusch,  cuius  praematuram  mortem  eo  quo  de- 
cet  lugeo  dolore.  Fidem  profiteor  catholicam.  Primis  litte- 
rarum  rudimentis  imbutus  inde  ab  anno  aetatis  undecimo 
postquam  Glatziae  gymnasium  per  quatuor  annos  frequentavi 
missus  sum  Nissiam,  ubi  rectore  Zastra  viro  singulari  docendi 
dexteritate  insigni  maturitatem  assequerer.  Cuius  maturita- 
tis  testimonio  quinque  annis  post  accepto  adii  primum  uni- 
versitatem  Viadrinam  Vratislaviensem  studiis  operam  navatu- 
rus  philologicis  atque  per  VII  semestria  audivi  philologos: 
Bernays  Haase  Hertz  Rossbach,  Braniss  Elvenich  philosophos, 
Iunkmann  historicum  neque  proseminarii  philologici,  quod  M. 
Hertzio  praeceptore  summopere  de  me  merito  tunc  florebat, 
expers  fui  exercitationum  ;  deinde  petivi  litterarum  sedem 
Gryphiswaldensem.  Ubi  unum  quidem  versatus  sum  annum, 
sed  illustrissimorum  duumvirorum  Buecheleri  et  Schoemanni 
benignitate  ordinarius  factus  seminarli  regii  philologici  sodalis 
ex  optima  eorum  institutione  magnam  cepi  utilitatem.  Qui- 
bus  viris  omnibus  quem  debeo  gratum  animum  lubenter  hoc 
loco  profiteor,  prae  ceteris  autem  Buechelero  et  Preunero,  ad 
quos  facilis  erat  aditus,  piam  servabo  semper  memoriam. 

